Επιβεβαιώνεται η δυσκολία που έχουν να διαχειριστούν τη κρίση. Αυτή η δυσκολία τους οδηγεί σε επικίνδυνους δρόμους για τον έλεγχο των πηγών ενέργειας και των δρόμων μεταφοράς. Η κατάσταση που εξελίσσεται στην Ανατολική λεκάνη της Μεσογείου δεν μας αφήνει αδιάφορους, αντίθετα είναι ζήτημα κομβικής σημασίας για την εργατική τάξη και το κίνημα της. Έχει σοβαρές ευθύνες η ελληνική κυβέρνηση για τη συμμετοχή της στους ιμπεριαλιστικούς σχεδιασμούς.\nΗ αύξηση του πρωτογενούς πλεονάσματος εκτός ότι προέρχεται από το ξεζούμισμα των εργατών δεν προορίζεται για την ευημερία του λαού αλλά για την χρηματοδότηση του κεφαλαίου με νέα προνόμια, φοροαπαλλαγές, κ.α. Η κυβέρνηση προσπαθεί να πείσει το λαό με το πρωτογενές πλεόνασμα των 4 δις ευρώ , ότι οι θυσίες πιάνουν τόπο. Ποια είναι η αλήθεια. Από αυτά τα 2,1 δις ευρώ είναι από την αύξηση των φορολογικών εσόδων και τα υπόλοιπα από την μείωση των δαπανών για την υγεία, την πρόνοια, την χρηματοδότηση των ασφαλιστικών ταμείων, κλπ. είναι λοιπόν αποτέλεσμα του ξεζουμίσματος της λαϊκής οικογένειας που θα πάνε πεσκέσι στους τραπεζίτες, στους βιομηχάνους και στα άλλα παράσιτα τους κεφαλαιοκράτες.\nΤα μέτρα που έχουν πάρει και αυτά που ετοιμάζονται να πάρουν δεν είναι ελληνική πρωτοτυπία παίρνονται σε μια σειρά χώρες στην Ε.Ε. όπως σε, Γερμανία, Γαλλία, Ισπανία, Ιταλία, Πορτογαλία, αλλά και σε χώρες εκτός Ε.Ε.. Στην Γερμανία για παράδειγμα 7 εκατ. εργαζόμενοι δουλεύουν με μισθό κάτω από 400 ευρώ/μήνα στα μίνι τζομπς όπως τα λένε.\nΗ όξυνση της κρίσης και η δυσκολία να την διαχειριστούν τους υποχρεώνει σε αναζήτηση λύσεων στα πλαίσια της αναμόρφωσης του πολιτικού συστήματος. Αξιοποιούν παλιά και νέα υλικά για να διαμορφώσουν το νέο δίπολο που θα εναλλάσσεται στην εξουσία τα επόμενα χρόνια. Τι θα κερδίσει όμως ο άνεργος οικοδόμος, ή αυτός που έχει προσωρινά δουλειά με 25-30 ευρώ μεροκάματο, ο συνταξιούχος που του πελεκούν την σύνταξη, του αφαίρεσαν τα δώρα, ο βιοπαλαιστής που δυσκολεύεται να τα βγάλει πέρα με μισθό πείνας 600 ευρώ, ο νεολαίος με μεροκάματο 18-20 ευρώ, ο άνεργος που του κόβουν το ρεύμα, του βγάζουν το σπίτι στο σφυρί από μια κυβέρνηση της κεντροδεξιάς με κορμό τη ΝΔ ή με μια κεντροαριστερή κυβέρνηση με κορμό τον ΣΥΡΙΖΑ; Δεν υπάρχει γιατρικό για την εργατική τάξη που την συνταγή την γράφει η ΕΕ, η τρόικα, το κεφάλαιο. Με κρίση ή χωρίς κρίση, με μνημόνιο ή χωρίς μνημόνιο, με κούρεμα ή με επιμήκυνση του χρέους η μηχανή δουλεύει στον ίδιο ρυθμό για τα κέρδη των αφεντικών αλλά την επιταγή όμως καλείται να την πληρώσει η εργατική τάξη, τα άλλα λαϊκά στρώματα.\nΓια αυτό να μην έχουμε αυταπάτες, να μην πιανόμαστε από σάπια ξύλα. Εμείς οι εργάτες συνάδελφοι, κουβαλάμε τεράστια πείρα που βγαίνει από τον αγώνα μας, πρώτα από όλα να θρέψουμε την οικογένεια μας, να τα βγάλουμε πέρα, να βρούμε μεροκάματο, να πληρώσουμε τις υποχρεώσεις της οικογένειας. Έχουμε πείρα από τους αγώνες μας, έχουμε πείρα από το εργατικό κίνημα, την στάση των συνδικαλιστικών δυνάμεων. Ξέρουμε πως ότι κέρδισαν οι οικοδόμοι τα τελευταία χρόνια είναι αποτέλεσμα σκληρών αιματηρών αγώνων.\nΓια αυτό δεν πρέπει να θεωρεί κανείς ότι μας έχει του χεριού του, ότι μπορεί να μας τραβάει από το χαλινάρι. Εμείς βάζουμε ορισμένα ερωτήματα σε αυτούς που έχουν ανέβει στα κεραμίδια και ζητάνε εδώ και τώρα το εργατικό κίνημα να γίνει ιμάντας για να αναριχιθούν στην κηβερνιτική εξουσία.\nΘα επανέλθουν οι Σ.Σ.Ε. αφού η κατάργηση τους είναι απόφαση της ΕΕ, της ΕΚΤ, του κεφαλαίου και αυτοί λιβανίζουν αυτούς τους Οργανισμούς.\nΘα επανέλθουν τα όρια συνταξιοδότησης και το ύψος των συντάξεων; Αφού άδειασαν τα ταμεία, μείωσαν με νόμο τις εργοδοτικές εισφορές τώρα ετοιμάζουν νέο νόμο όταν επίσημα οι άνεργοι φτάνουν το 1,5 εκατομμύριο όταν με τις ευλογίες της κυβέρνησης η εισφοροδιαφυγή είναι στο 40%, την στιγμή που οι ατομικές συμβάσεις έχουν πάρει μαζικό χαρακτήρα. Αυτά όλα είναι απαιτήσεις του κεφαλαίου, της Ε.Ε.. Αυτούς λατρεύουν και θυμιατίζουν και δεν σκοπεύουν να συγκρουστούν.\nΚαι ο ένας και ο άλλος (κυβέρνηση και αντιπολίτευση) προσβλέπουν στην ανάπτυξη. Ρωτάμε λοιπόν τα κατασκευαστικά έργα που είναι στον προγραμματισμό θα γίνουν με τη Σύμβαση του 2009, δηλαδή 90 ευρώ μεικτό μεροκάματο του τεχνίτη οικοδόμου ή με τη σύμβαση των 28 ευρώ που εφαρμόζουν οι εργοδότες με την κατάργηση της ΣΣΕ όπως απαιτούν για να αυξηθούν τα κέρδη τους;\nΘα επαναλειτουργήσει ο Οργανισμός Εργατικής Κατοικίας, ο Οργανισμός Εργατικής Εστίας, θα σταματήσει ο ΟΑΕΔ να είναι παραμάγαζο των εργοδοτών, θα επανέλθουν οι προϋποθέσεις για τα επιδόματα ανεργίας, εποχικά, παιδιών, κλπ. Σιμώνουμε ότι ο άνεργος που έχει τις ασφαλιστικές προϋποθέσεις δικαιούται 450 ημέρες ανεργίας για 4 χρόνια και 360 € το μήνα. Το εποχικό επίδομα εκτός του ότι μειώθηκε, με την ανεργία που μαστίζει τον κλάδο ελάχιστοι το παίρνουν.\nΣήμερα οι άνεργοι οικοδόμοι περνούν τις 160 χιλιάδες. Ρωτάμε που και πως θα βρουν δουλειά, πως θα δημιουργήσουν προϋποθέσεις να πάρουν σύνταξη, πως θα ασφαλιστούν, πως θα εξασφαλίσουν ιατρική νοσοκομειακή φαρμακευτική περίθαλψη;\nΟ κλάδος υγείας εμπορευματοποιείται όλο και περισσότερο πολλαπλασιάζονται οι ασθενείς που δεν έχουν πρόσβαση στην υγεία ή λόγω μη θεώρησης του βιβλιαρίου υγείας, ή γιατί δεν μπορούν να πληρώσουν φάρμακα που δεν χορηγούν τα ταμεία ή που δεν έχουν να πληρώσουν τα 25 ευρώ για να μπουν στο νοσοκομεία.\nΣυνάδελφοι, φανταστείτε τους εργαζόμενους του κλάδου που πάσχουν από δερματοπάθειες και τα φάρμακα δεν γράφονται γιατί θεωρούνται καλλυντικά, φανταστείτε τους συναδέλφους με αναπνευστικά να τα αντιμετωπίζουν με γενόσημα, φανταστείτε τα παιδιά μας να αρρωσταίνουν και να τους χορηγούν φάρμακα ιμιτασιόν και αν έχουμε λεφτά να τα αγοράζουμε.\nΣυνάδελφοι είναι γνωστές οι θέσεις μας για όλα τα παραπάνω ζητήματα. Αν επικαλούμαστε την επαναφορά το κάνουμε για να αποδείξουμε ότι ούτε αυτό δεν μπορούν να δεσμευτούν γιατί λειτουργούν στα πλαίσια ξελασπώματος του συστήματος. Όμως εμείς ξέρουμε ότι από τον μεγαλοεργολάβο μέχρι τον καπιταλιστή ένα πράγμα τους θρέφει το αίμα, ο ιδρώτας του εργάτη. Αυτούς τους αιμορουφήχτρες στηρίζουν είτε κεντροδεξιοί δηλώνουν, είτε κεντροαριστεροί. Άλλωστε αν κοιτάξει κανείς γύρω στην Ευρώπη αλλά και λίγο παραπίσω στη χώρα μας αυτό θα διαπιστώσει.\nΑυτή η κατάσταση συνδέεται με την όξυνση της επίθεσης στο εργατικό κίνημα. Έχουμε την ενίσχυση των κατασταλτικών μηχανισμών, την ενεργοποίηση διάφορων νόμων που στόχο έχουν να πλήξουν το κίνημα, απολύσεις συνδικαλιστών, πρωτοπόρων εργαζόμενων, τρομοκρατία και τραμπουκισμούς όπως στη Ζώνη, καταδικαστικές αποφάσεις και ποινικοποίηση απεργιών και κάθε μορφής οργάνωσης και αντίστασης της εργατικής τάξης,\nΜόλις προχτές στη Λαμία καταδικάστηκαν μαθητές και μάλιστα με συνοπτικές διαδικασίες γιατί έκαναν το αυτονόητο, να οργανώσουν την πάλη τους ενάντια στα αντιεκπαιδευτικά μέτρα που σμπαραλιάζουν το μέλλον τους.\nΕπιχειρούν να ταυτίσουν τη δράση του εργατικού κινήματος με την δράση της εγκληματικής οργάνωσης της ΧΑ.\nΕίναι χαρακτηριστικό ότι με αφορμή την δολοφονική επίθεση των φασιστών της Χ.Α. στο Πέραμα και στο Κερατσίνι που στοίχισε τη ζωή του Παύλου Φύσσα και τον τραυματισμό συναδέλφων συνδικαλιστών στη Ζώνη και άλλων στελεχών του ΚΚΕ, προσπαθούν να ταυτίσουν τη δράση των φασιστών με την δράση των εργατών.\nΤο ταξικό εργατικό κίνημα είχε έγκαιρα προειδοποιήσει και είχε αποκαλύψει τον προσανατολισμό και το ρόλο της ΧΑ ως ενός κόμματος ναζιστικού, ρατσιστικού, τσιράκια των αφεντικών, εχθρού των εργατών και του κινήματος,. Γίνεται φανερό ότι αυτό το μόρφωμα δεν είναι αποτέλεσμα της κρίσης όπως θέλουν να το παρουσιάσουν και προσπαθούν να μας πείσουν, αλλά γέννημα θρέμμα του συστήματος που στο έδαφος της κρίσης βρήκε τις προϋποθέσεις να αναπτυχθεί.\nΔεν πρέπει να υπάρχει καμιά αυταπάτη το ότι συλλάβανε τον αρχηγό τους και κάποια στελέχη δεν σημαίνει και ότι χτυπήσανε και την αιτία που τους γέννησε. Ο μόνος τρόπος για να απομονωθούν και να μην έχουν μέρος να σταθούν είναι το ίδιο το κίνημα να τους αποκαλύψει, να τους απομονώσει και να τους εξαφανίσει, παλεύοντας την αιτία που τους γέννησε, δηλαδή τον ίδιο το καπιταλισμό.\nΜε αφορμή την κρίση, τη μεγάλη ανεργία στον κλάδο, βρίσκουν έδαφος αντιλήψεις που αντικειμενικά υποθάλπουν τον ρατσισμό, την ξενοφοβία κρύβοντας την πραγματική αιτία που γεννά τα προβλήματα.\nΧρειάζεται σοβαρή δουλειά στον κλάδο για να απομονωθούν τέτοιες απόψεις και αντιλήψεις, με οποιαδήποτε μορφή και αν εμφανίζονται. Πρέπει στην κυριολεξία να φάνε τα μούτρα τους, τα τσιράκια των αφεντικών, οι Χρυσαυγίτες που λειτουργούν σαν νταβατζήδες για να εξασφαλίσουν φτηνούς εργάτες στα αφεντικά.\nΣημειώνουμε ότι τέτοιο κρούσμα είχαμε στην Καλλιθέα και το αντιμετωπίσαμε με αποφασιστικό τρόπο. Πήραν απάντηση.\nΝα εξηγήσουμε στους συναδέλφους ότι ούτε νερό δεν δεχόμαστε από χέρι φασίστα ακόμα και αν είμαστε στην έρημο. Να κατανοηθεί ότι το δηλητήριο του ρατσισμού είναι νερό στο μύλο του συστήματος που με την σειρά του τροφοδοτεί την Χ.Α. όπως επίσης ο αντικομμουνισμός και το μίσος που καλλιεργούνταν το προηγούμενο διάστημα εναντίον του εργατικού λαϊκού κινήματος.\nΘυμηθείτε τα συνθήματα και κραυγές που χαϊδεύτηκαν και από υποτιθέμενες αριστερές δυνάμεις όπως «να καεί να καεί το μπ….. η βουλή» και «οι 300 στο Γουδί» , «έξω τα κόμματα, έξω τα συνδικάτα» και άλλα συναφή αποτέλεσαν τροφή για το τέρας του φασισμού. Αυτό πρέπει να εξηγηθεί μέσα στον κλάδο ώστε να πάρει σάρκα και οστά το σύνθημα «μπλόκο στους φασίστες σε κάθε τόπο δουλειάς, σε κάθε γειτονιά».\nΣαν σήμερα συμπληρώνονται 2 χρόνια από την δολοφονική επίθεση όλου αυτού του συνοθηλεύματος στο ταξικό εργατικό κίνημα που στοίχισε την ζωή του συναδέλφου μας Κοτζαρίδη.\nΑπό την άλλη μεριά το κίνημα δυσκολεύεται να απαντήσει στην επίθεση που δέχεται. Δυσκολία που δεν προέκυψε σήμερα, ούτε προέκυψε γιατί γίνανε πολλές απεργίες και κινητοποιήσεις και κουράστηκε ο κόσμος. Είναι αποτέλεσμα της υπονόμευσης του κινήματος από τον κυβερνητικό εργοδοτικό συνδικαλισμό όλα τα προηγούμενα χρόνια αλλά και σήμερα. Ας θυμηθούμε τη στάση τους στις δύσκολες καμπές σε όλες τις ιστορικές στιγμές του κινήματος αλλά και σήμερα ποια στάση κρατάει;\nΕίμαστε μάρτυρες της προσπάθειας υπονόμευσης και εκφυλισμού του κινήματος με συνεχόμενες απεργίες από τις δυνάμεις που θέλουν να το κάνουν μοχλό για την αναρρίχηση τους στην κυβερνητική εξουσία των δυνάμεων της σοσιαλδημοκρατίας με κορμό τον ΣΥΡΙΖΑ. Απεργίες χωρίς απεργούς, απεργίες χωρίς να παίρνονται οι γνώμες των εργαζομένων, απεργίες που κηρύσσονται από παραταξιακά και κομματικά γραφεία.\nΑλλά ας θυμηθούμε τη στάση αυτών των δυνάμεων στον δικό μας κλάδο, τη στάση τους για την δημιουργία του συνδικάτου, τις δίκες, αλλά και πρόσφατα σε μια σειρά χώρους, το πώς ενώ υπήρχαν διαθέσεις από εργαζομένους για αγωνιστικές διεκδικήσεις δικαιωμάτων τους (πχ δεδουλευμένα) αυτοί προτιμούσαν να σέρνουν τους εργάτες πίσω από υποσχέσεις εργολάβων.\nΕν κατακλείδι λοιπόν πρέπει να βγουν συμπεράσματα, ποιοι είναι αυτοί που παλεύουν με τους εργάτες και ποιοι είναι αυτοί που βλέπουν τους εργάτες σαν ιμάντες για άλλα πράγματα.\nΣε αυτές τις συνθήκες καλούμαστε σήμερα να εξετάσουμε την δουλειά μας, την κατάσταση του κλάδου, να χαράξουμε τους άξονες δράσης για το επόμενο διάστημα.\nΠΟΙΑ ΕΙΝΑΙ Η ΚΑΤΑΣΤΑΣΗ ΣΤΟΝ ΚΛΑΔΟ\nΟ κλάδος των κατασκευών βιώνει την μεγαλύτερη ανεργία με το 81% των οικοδόμων να είναι άνεργοι, στη Αττική το ποσοστό αυτό φτάνει στο 89% και σε βάθος χρόνου τα τελευταία 60 χρόνια. Η πτώση της οικοδομικής δραστηριότητας σε σχέση με το 2005 είναι 84% πανελλαδικά με 87% στον ιδιωτικό τομέα και 72% στο δημόσιο, στην Αθήνα είναι 91%.\nΈχουμε 70000χιλιάδες ανέργους συναδέλφους μόνο στην Αττική και πάνω από 160000 σε όλη την Ελλάδα. Όταν λέμε για ανεργία στον κλάδο των κατασκευών δεν μιλάμε μόνο για οικοδόμους, μιλάμε για όλους τους εργαζόμενους, πχ μηχανικούς, ξυλουργούς, αλουμινάδες, εργαζόμενους σ λατομεία, τσιμέντα, κεραμοποιία, αυτοαπασχολούμενους κλπ.\nΗ ανεργία σέρνει μαζί και όλες τις συνέπειες για την οικογένεια του οικοδόμους.\nΑυτή την στιγμή έχουμε 9 μεγάλα έργα, ( π.χ. ιππόδρομος, μετρό, ρέμα εσχατιάς, αποχετευτικά κ.α.) που δουλεύουν 900 εργαζόμενοι και από αυτούς 700 οικοδόμοι.\nΣυνολικά με βάση τα στοιχεία του ΙΚΑ το 2012 στην Αττική ασφαλίστηκαν 9.000 οικοδόμοι σε διάφορα έργα.\nΟι εργασιακές σχέσεις έχουν προσαρμοστεί ακόμα περισσότερο στις απαιτήσεις του κεφαλαίου, πχ το μεροκάματο είναι έως 35-40 ευρώ και η ανασφάλιστη εργασία σπάει κόκαλα, οι υπερωρίες δεν πληρώνονται, τα μέτρα υγιεινής και ασφάλειας είναι ανύπαρκτα, εντείνονται οι εκβιασμοί για μικρότερη ασφάλιση με ότι αυτό συνεπάγεται στο δωρόσημο, σύνταξη, παροχές ασθένειας, κλπ.\nΟι ατομικές συμβάσεις έρχονται να υποκαταστήσουν την ΣΣΕ. Συγχρόνως όμως φαίνεται ότι η ανεργία οδηγεί τους συναδέλφους σε σοβαρές υποχωρήσεις, πχ στα εργοτάξια ενώ έχουν υπογράψει ατομικές συμβάσεις 30-35 ευρώ, μας λένε κάντε κάτι. Συνάδελφοι, από μόνη της η διοίκηση του Συνδικάτου δεν μπορεί να σώσει κανένα. Εδώ για να σωθούμε θα πρέπει αν συνειδητοποιηθεί ότι είναι μονόδρομος η συμμετοχή στην οργανωμένη πάλη, η συσπείρωση στο Συνδικάτο που θα δημιουργεί καλύτερες προϋποθέσεις να αντιμετωπίσουμε το συγκεκριμένο εργοδότη μέσα στο χώρο δουλειάς αλλά και το σύνολο της αντεργατικής πολιτικής που υλοποιείται για όφελος του συνόλου των εργοδοτών.\nΑυτή η κατάσταση έχει επιπτώσεις και στη ζωή και την οικογένεια των συναδέλφων\nΕίναι εκατοντάδες οι συνάδελφοι που δυσκολεύονται και για τα απολύτως απαραίτητα. Που δεν μπορούν να βάλουν φαί στο τσουκάλι για μεγάλο διάστημα, που είναι ανασφάλιστοι και δεν μπορούνε να πάνε στον γιατρό ή να πάρουν τα φάρμακα τους, που τους κόβουν το ρεύμα, το νερό, τους απειλούν με κατασχέσεις και πλειστηριασμούς, που σταματάνε τα παιδιά τους από τις σπουδές γιατί είναι στην επαρχία ή τα σταματάνε από τα φροντιστήρια γιατί δεν έχουν να πληρώσουν. Αυτά τα φαινόμενα θα μεγαλώνουν το επόμενο διάστημα και εμείς πρέπει από τώρα να οργανώσουμε την δουλειά μας.\nΤι έχουμε να παρατηρήσουμε όμως εδώ; λίγοι από αυτούς τους συναδέλφους απευθύνονται στο συνδικάτο, στο παράρτημα. Ελάχιστοι κατανοούν ότι η λύση είναι οργανωμένος μαζικός αγώνας. Από την άλλη μεριά δεν περνούν τις ίδιες δυσκολίες οι κατασκευαστικές εταιρίες, οι εργολάβοι, οι εμποροσπιτάδες που χρόνια μας έπιναν και μας πίνουν το αίμα. άλλοι επενδύουν σε άλλους πιο κερδοφόρους τομείς, ενώ άλλοι παραμένουν στον κλάδο και αξιοποιούν το αντεργατικό οπλοστάσιο που τους έδωσε η κυβέρνηση για να λιώνουν τους εργάτες και να αυγατίζουν τα κέρδη τους.\nΔεν πρόκειται να χτυπηθεί η ανεργία με προγράμματα κοινωφελούς εργασίας, ή με προγράμματα αναπαλαίωσης κτιρίων. Δεν παραβλέπουμε ότι κάποιοι συνάδελφοι θα δουλέψουν. Γίνεται φανερό ότι έργα θα γίνουν αυτά που έχει ανάγκη το σύστημα, πχ είναι στον σχεδιασμό του είναι το λιμάνι του Πειραιά, η ανάπλαση του φαληρικού όρμου, οι επεκτάσεις του τραμ κ.λπ..\nΠροϋπόθεση όμως για την εκκίνηση των έργων είναι η χρηματοδότηση από τις τράπεζες. Κριτήριο όμως των τραπεζών είναι να εξασφαλίσουν ότι η επένδυση τους θα τους αποφέρει τα κέρδη που υπολογίζουν. Το ίδιο επιδιώκουν και οι κατασκευαστικές εταιρίες και βεβαίως το μάρμαρο το πληρώνουν οι εργάτες. Αυτός είναι ο λόγος που μια σειρά έργα δεν ξεκινάνε ή δεν ολοκληρώνονται όσα έχουν ξεκινήσει. Το ζήτημα για εμάς είναι με ποιους όρους, με ποια δικαιώματα, με τι μεροκάματα θα δουλεύουν οι εργαζόμενοι σε αυτά τα έργα, ποια είναι η προτεραιότητα των έργων. Το νομικό οπλοστάσιο που εξασφάλισαν στους εργοδότες όλες οι κυβερνήσεις τους λύνει τα χέρια για να ξεζουμίζουν τους εργάτες ακόμα περισσότερο. Δεν παραβλέπουμε το δράμα που περνούν οι συνάδελφοι μας από την ανεργία. Αυτό όμως δεν μπορεί να μας οδηγήσει να εθελοτυφλούμε δηλαδή να παρακαλάμε να έχουμε δουλειά παραβλέποντας όλα τα άλλα.\nΠροτεραιότητα για εμάς έχει να κατασκευαστούν έργα που ανακουφίσουν τις λαϊκές ανάγκες, πχ οι πρόσφατοι σεισμοί σε Κρήτη και Λαμία κάνουν ακόμα πιο επίκαιρη την πρόταση μας για έργα αντισεισμικής θωράκισης. Οι ελλείψεις σχολείων, νηπιαγωγείων και άλλων κτιρίων στο χώρο της εκπαίδευσης επίσης επικαιροποιούν τις θέσεις και τις προτάσεις μας.\nΗ έλλειψη κατοικιών, το ξεσπίτωμα, τα ακριβά ενοίκια, κάνουν πιο επίκαιρη και αναγκαία την πρόταση μας για κατασκευή λαϊκών κατοικιών, και την χορήγηση άτοκων δανείων για την απόκτηση πρώτης κατοικίας. Επίσης επικαιροποιείται η πρόταση μας σχετικά με την επανασύσταση και τον προσανατολισμό του ΟΕΚ.\nΑβίαστα βγαίνει ένα συμπέρασμα: από την μια μεριά έχουμε μαζική ανεργία, από την άλλη μεριά τεράστιες ανάγκες που δεν καλύπτονται. Η αντίφαση αυτή δεν μπορεί να ξεπεραστεί στα πλαίσια αυτού του συστήματος. Η λύση της προϋποθέτει άλλο σχεδιασμό στην οικονομία, την παραγωγή, την κοινωνία, άλλη τάξη στην εξουσία. Να γιατί είναι επίκαιρη και αναγκαία η πρόταση μας για ενιαίο δημόσιο κατασκευαστικό φορέα.\nΠΩΣ ΘΑ ΔΟΥΛΕΨΟΥΜΕ ΤΟ ΕΠΟΜΕΝΟ ΔΙΑΣΤΗΜΑ\nΣτις σημερινές συνθήκες στο Συνδικάτο και στα παραρτήματα πρέπει να καταπιαστούμε με όλα τα προβλήματα που αντιμετωπίζει ο οικοδόμος στο χώρος δουλειάς στη γειτονιά, με το μεροκάματο, την ασφάλιση αυτού και της οικογένειας του, την υγεία, την παιδεία.\nΈχουμε σοβαρή δυσκολία στην δραστηριοποίηση των ανέργων. Έχουμε κάνει προσπάθειες τόσο στο Συνδικάτο όσο και στις γειτονιές, οι οποίες όμως δεν έχουν αποδώσει παρά ελάχιστα. Δεν μπορούμε όμως να παραιτηθούμε. Πρέπει να επιμείνουμε στην οργάνωση τους στο συνδικάτο και στα παραρτήματα. Δηλαδή να επιμείνουμε στην καταγραφή των ανέργων, στην γνώση των προβλημάτων που αντιμετωπίζουν, πχ ο συνάδελφος που θα του βγάλουν το σπίτι στο πλειστηριασμό που θα απευθυνθεί, που θα ακουμπήσει; Ο συνάδελφος που δεν έχει να πληρώσει το ρεύμα, που δεν μπορεί να τα βγάλει πέρα, που δεν έχει να πάει στο σπίτι του φαί, που θα απευθυνθεί;\nΓια αυτό επιδιώκουμε την καταγραφή και την επαφή με τους συναδέλφους.\nΓια αυτό επιδιώκουμε τη μαζικοποίηση, τη δράση του συνδικάτου μας την ενίσχυση των λαϊκών επιτροπών.\nΌλα τα στοιχεία σήμερα φανερώνουν ότι θα έρθουν νέα αντιασφαλιστικά μέτρα, παρά τις προσπάθειες της κυβέρνησης να εφησυχάσει τους εργαζόμενους ότι δεν θα παρθούν άλλα μέτρα. Ανεξάρτητα από αυτό τα ήδη ψηφισμένα έχουν κάνει τη ζωή του λαού κόλαση. Έντεχνα καλλιεργούν την αντίληψη ότι ασφάλιση ίσον σύνταξη. Ασφάλιση σημαίνει και σύνταξη και επιδόματα και παροχές υγείας και φάρμακα, άρα το ασφαλιστικό συνδέεται με τη ζωή από τον συνταξιούχο μέχρι το παιδί που γεννιέται, για αυτό είναι υποχρέωση του συνόλου της εργατικής τάξης να ασχοληθεί με αυτό το ζήτημα. Οι οικοδόμοι έχουμε πείρα κατακτήσεων με σύγκρουση. Υπάρχει σοβαρή ανάγκη στο κλάδο. Να αξιοποιήσουμε την πείρα αυτή, να ενημερώσουμε τον κλάδο, να επιδιώξουμε την κοινή πάλη με του αυτοαπασχολούμενους, τους συνταξιούχους, εργαζόμενους από άλλους κλάδους.\nγ) μεγάλα έργα\nΣυνάδελφοι, σήμερα υπάρχουν τα συγκεκριμένα έργα που αναφέραμε και θα αρχίζουν και άλλα. Αυτό που η ζωή έχει αποδείξει είναι να απαιτείται η δημιουργία συνδικαλιστικής οργάνωσης για να μην είναι οι εργαζόμενοι έρμαια στις ορέξεις των αφεντικών. Σε αυτήν την κατεύθυνση κινούμασταν και θα κινηθούμε το επόμενο διάστημα. Πρώτα από όλα σε αυτά τα έργα πρέπει να διεκδικήσουμε την εφαρμογή της ΣΣΕ, καλύτερες συνθήκες εργασίας, κλπ. Προϋπόθεση για αυτά είναι η συμμετοχή των συναδέλφων και η στήριξη των αγώνων στους χώρους δουλειάς. Να έχουμε όμως κατά νου ότι σύγκρουση με την εργοδοσία χωρίς ισχυρό συνδικάτο δεν γίνεται.\nδ) Αλληλεγγύη -Λαϊκές επιτροπές\nΣυνάδελφοι, όπως αναφέραμε θα έχουμε όξυνση της ανεργίας και κατ’ επέκταση και της φτώχειας. Για αυτό το λόγο πρέπει να δούμε πως θα δουλέψουμε σε αυτές τις συνθήκες.\nΜια πείρα υπάρχει, αυτή είναι όμως μικρή και προέρχεται από λίγα παραρτήματα, αποσπασματικά και όχι για το σύνολο των προβλημάτων που απασχολούν την οικογένεια του οικοδόμου.\nΕίχαμε ανοίξει το ζήτημα πιλοτικά στο Ίλιον και το επεκτείναμε και σε άλλα παραρτήματα. Η εμπειρία δείχνει ότι αν και είναι ένα δύσκολο και λεπτό ζήτημα όπου το ανοίξαμε προσεκτικά και με σχέδιο είχαμε αποτελέσματα.\nΕνισχύσαμε τους δεσμούς όχι μόνο με οικοδόμους και τις οικογένειες τους αλλά και με άλλους εργαζόμενους.\nΣτο παράρτημα του Ιλίου έχουμε επαφή με 100 οικογένειες. Στο Περιστέρι πέρσι πέρασαν 120 παιδιά από την ενισχυτική διδασκαλεία τα οποία σχεδόν όλα που ήταν στην Τρίτη λυκείου πέρασαν σε σχολές. ανάλογη δουλειά έχει γίνει και στην Ηλιούπολη αλλά και σε άλλα παραρτήματα παρά τις δυσκολίες.\nΕίναι βέβαιο ότι όσο ανοιγόμαστε και σε ευρύτερο κόσμο μέσα από αυτήν την διαδικασία θα ανοίγουν δρόμοι για να έρθουμε σε επαφή και με οικοδόμους.\nΧρειάζεται όμως παρόλες τις δυσκολίες να ανοιχτεί σε όλα τα παραρτήματα το ζήτημα της αλληλεγγύης και σε όλες του τις διαστάσεις.\nΠέρα από την τράπεζα τροφίμων, το μάζεμα και τη διανομή τους πρέπει να δούμε παντού το ζήτημα της ενισχυτικής διδασκαλίας σε συνεννόηση με το ΠΑΜΕ εκπαιδευτικών, το ζήτημα της υγείας σε συνεννόηση με το ΠΑΜΕ Υγείας Πρόνοιας, τα ζητήματα πλειστηριασμών-κατασχέσεων σε συνεργασία με δικηγόρους, κλπ.\nΔεν μπορούμε όμως να εφησυχάσουμε και να αναθέσουμε την ευθύνης στους άλλους. Στόχος είναι να μπει ο ίδιος ο εργάτης μπροστά στην πάλη για τα δικαιώματα του.\nΗ αλληλεγγύη δεν παρέχει μόνο βοήθεια αλλά διαμορφώνει σχέδιο πάλης, οργανώνει και κινητοποιεί κόσμο, διεκδικεί από τον κρατικό μηχανισμό, τους δήμους, στέγη για τους άστεγους, φάρμακα, περίθαλψη, τρόφιμα, εμποδίζει το κόψιμο των παροχών νερού, ρεύματος, εμποδίζει και αποτρέπει πλειστηριασμούς, κα.\nΝα γίνεται κατανοητό ποιος φταίει για αυτήν την κατάσταση και ποια είναι η λύση. Πρέπει παράλληλα η κουβέντα μας να είναι ανοιχτή, όχι να χαϊδεύουμε αυτιά. Δηλαδή να είναι καθαρό ότι δεν μπορούμε να τα αποτρέψουμε όλα άλλα θα προετοιμάζουμε τον εργάτη να μπει μπροστά, να υπερασπιστεί τη ζωή του και της οικογένειας του, την περιουσία του. Οργανωμένα, συλλογικά, προετοιμάζοντας από τα πριν με σχέδιο και ομάδες δράσης, όχι την τελευταία στιγμή. Για παράδειγμα σε μια κατάσχεση δεν μπορείς να πας την τελευταία στιγμή πρέπει από τα πριν να έχεις διαμορφώσει τους όρους και τις προϋποθέσεις για μαζική παρέμβαση.\nΌλα τα παραπάνω πρέπει να επιδιώξουμε να γίνονται υπόθεση όχι μόνο των οικοδόμων αλλά και από άλλους εργαζόμενους και φτωχά λαϊκά στρώματα. Σε αυτή την βάση γίνανε οι Λ.Ε. Οι Λ.Ε. ασχολούνται με όλα τα ζητήματα, όχι μόνο με την επανασύνδεση του ρεύματος αλλά και γιατί το ρεύμα είναι ακριβό, ασχολούνται με τον άνεργο που δεν μπορεί να πάρει φάρμακα, να πάει στο νοσοκομείο, συγχρόνως όμως ανοίγουν το ζήτημα της δωρεάν υγείας και συσπειρώνουν δυνάμεις.\nΕνδιαφέρονται για τα παιδιά που υποσιτίζονται, που δεν μπορούν οι γονείς τους να τα πάνε στον παιδικό σταθμό, συγχρόνως όμως ανοίγουν το ζήτημα της δημόσιας και δωρεάν παιδείας.\nΕμποδίζουν να βγάλει η τράπεζα στο σφυρί το σπίτι του εργάτη, του αυτοαπασχολούμενου, παράλληλα όμως ανοίγουνε το ζήτημα της λαϊκής κατοικίας, του ενιαίου δημόσιου κατασκευαστικού φορέα\nΟι Λαϊκές Επιτροπές δεν είναι συντονιστικό φορέων, δεν υποκαθιστούν το Συνδικάτο και τα παραρτήματα, αντίθετα στηρίζονται σε αυτά, είναι ο συντονισμός των εργαζομένων όλων των κλάδων με τους αυτοαπασχολούμενους, τις γυναίκες τους φοιτητές.\nΈγινε μια προσπάθεια με την ημερίδα για την ανεργία και την δημιουργία επιτροπής για την κοινωνική συμμαχία στις κατασκευές όμως το θέμα δύσκολα ανοίγει παρακάτω.\nΈχει να κάνει κυρίως με τον δικό μας προσανατολισμό σε αυτό που λέμε πάλη για όλα τα ζητήματα δεμένα με τον κλάδο. Είναι δύσκολο να ανοίξουμε το ζήτημα ότι το 2013 υπάρχουν ακόμη παιδιά που κάνουν μάθημα σε κοντέινερ (π.χ. Λούτσα); δεν αφορά αυτό παιδιά οικοδόμων ή ξυλουργών; ή ότι πολλά σχολεία, νοσοκομεία άλλα δημόσια κτίρια δεν πληρούν τους αντισεισμικούς κανονισμούς; Ότι με την πρώτη βροχή πλημμυρίζουν στο Μενίδι, στην Γλυφάδα και αλλού; Αυτό που θέλουμε δεν είναι να φτιάξουμε μια επιτροπή σε κάθε γειτονιά αλλά οι οικοδόμοι με μπροστάρη το παράρτημα να συμμετέχουν δυναμικά στην διεκδίκηση λύσεων στα καυτά προβλήματα που τους βασανίζουν.\nε) Η δουλειά μας στη νεολαία\nΤο ζήτημα της οργάνωσης της νεολαίας στα σωματεία και στα συνδικάτα είναι ένα σημαντικό σημείο της δουλειάς του ταξικού εργατικού κινήματος. Οι νέοι εργαζόμενοι είναι εκείνο το κομμάτι της κοινωνίας που στοχεύει η αστική τάξη να γαλουχήσει όπως θέλει αυτή, να τον μάθει να ζει και να εργάζεται μόνο για την παραπέρα κερδοφορία του κεφαλαίου, χωρίς να ξέρει πως οι πρόγονοί του εργάτες πάλεψαν μέσα από την οργανωμένη δύναμη του συνδικάτου και φέρανε τούμπα τις εργασιακές συνθήκες. Είναι εκείνο το κομμάτι που έχει το μεγαλύτερο ποσοστό ανεργίας (65% έως 25 ετών), αλλά είναι και το κομμάτι, που θα δώσει συνέχεια και δυνάμωμα στην πάλη του συνδικάτου.\nΣαν συνδικάτο στον προσανατολισμό της δουλειάς μας στην νεολαία του κλάδου έχουμε να αξιοποιήσουμε:\n- Μητρώα παραρτημάτων\n- χώροι δουλειάς\n- Τεχνικά σχολεία, ΟΑΕΔ – Νυχτερινά σχολεία\nΓια τα Μητρώα των παραρτημάτων. Το προηγούμενο διάστημα, σε διάφορα παραρτήματα έγινε μία προσπάθεια για να βρούμε τη νεολαία από τα μητρώα. Αυτή η δουλειά θα πρέπει να συνεχιστεί πιο οργανωμένα για να υπάρξει αποτέλεσμα. Να ξεχωρίσουμε όλους τους συναδέλφους γεννημένους από το 1980 και μετά. Αφού ξεχωρίσουμε όνομα, τηλέφωνο και διεύθυνση θα εξορμεί το παράρτημα απογεύματα, σπίτι το σπίτι και θα καλούμε το συνάδελφο να έρθει να κουβεντιάσουμε για την ανάγκη οργάνωσης και πάλης του συνδικάτου, για την ανάγκη ύπαρξης του συνδικάτου και της συνέχειας αυτού του αγώνα.\nΧώροι δουλειάς. Ξέρουμε ότι χώροι δουλειάς δεν υπάρχουν πάρα πολλοί, παρόλα αυτά το συνδικάτο και τα παραρτήματα πρέπει έτσι κι αλλιώς να εξορμούν σε αυτούς τους χώρους που υπάρχουν. Στο μεγαλύτερο εργοτάξιο της Αθήνας, στο Φάληρο, ένα κομμάτι συναδέλφων είναι νέοι σε ηλικία. Είναι χώρος που τον ιεραρχούμε σαν συνδικάτο, πρέπει στις εξορμήσεις που θα γίνονται εκεί κατά την διάρκεια των εργασιών να ξεχωρίζουμε τον νεότερο κόσμο, να του ανοίγουμε κουβέντα, να τον καλούμε να γνωρίσει το συνδικάτο με σκοπό να τον κάνουμε μέλος εξηγώντας του, όπως και στους συναδέλφους που θα γνωρίσουμε από τα μητρώα, ότι η εγγραφή τους στο συνδικάτο έχει υποχρεώσεις, συμμετοχή και ότι εκπροσωπεί το συνδικάτο στο χώρο εργασίας του. Να αποφύγουμε τα φαινόμενα του προηγούμενου διαστήματος όπως το να χάνονται τηλέφωνα που παίρνουμε από χώρους δουλείας από παράρτημα σε παράρτημα η να μη αξιοποιούνται. Είναι αρνητικό όμως ότι παρά τις συνεχόμενες εξορμήσεις δεν έχουμε γράψει ένα νέο στο Συνδικάτο.\nΤεχνικά και Νυχτερινά σχολεία. Για την κατάσταση σε αυτά τα σχολεία, αλλά και γιατί εκεί βρίσκονται τα παιδιά της ΕΤ, αλλά και παιδιά που ήδη έχουν βγει στην παραγωγή και ένα ποσοστό από αυτούς είναι και στον κλάδο. Έχουμε κουβεντιάσει στη ΚΔ, υπάρχει εισήγηση για όποιον την χρειάζεται, υπάρχουν αρκετά επιχειρήματα. Δεν έγιναν όμως βήματα, δεν έχουμε μετρίσιμα αποτελέσματα Πρέπει συνάδελφοι να ξέρουμε τις αλλαγές που έγιναν και τις αιτίες τους, να τις κουβεντιάζουμε και να τις εξηγούμε στους μαθητές και όχι μόνο στους μαθητές αλλά και στους συναδέλφους γονείς. Να του εξηγούμε σε τι σχολείο στέλνει τα παιδιά του, τι επίπτωση έχει αυτό στη μόρφωσή του αλλά και στα εργασιακά του δικαιώματα. Είναι ένας καλός λόγος να συσπειρωθεί και να παλέψει αυτή την επίθεση μαζί με το κίνημα. Για τα σχολεία που μας αφορούν, ο καινούριος νόμος που αφορά την εκπαίδευση εντάσσεται στο πλαίσιο της γενικής αντιλαϊκής πολιτικής, συμβάλλει στην επιτάχυνση των διαρθρωτικών αλλαγών στο δημόσιο και στην εκπαίδευση, υπηρετεί τη γενικότερη στρατηγική της ανταγωνιστικότητας και της κερδοφορίας του κεφαλαίου. Με τον νόμο αυτό, ενισχύεται ο ταξικός διαχωρισμός που ήδη υπάρχει στα σχολεία, δηλαδή αν κάποια οικογένεια έχει να πληρώσει για φροντιστήρια μπορεί να στείλει το παιδί στο ενιαίο λύκειο, αλλιώς η τεχνική σχολή και η μαθητεία είναι μονόδρομος. Πρέπει να είναι ξεκάθαρο ότι η ευθύνη κάθε παραρτήματος στα σχολεία που έχουμε καταμερίσει το προηγούμενο διάστημα δεν είναι ευθύνη μόνο ενός ή δύο νεολαίων από το παράρτημα αλλά ευθύνη πρώτα της Κ.Δ., του προέδρου και όλης της διοίκησης του παραρτήματος αλλά και τον μελών του παραρτήματος. Αυτό σημαίνει ότι τα παραρτήματα θα βγαίνουν κανονικά και εβδομαδιαία στα σχολεία που έχουν την ευθύνη και κάποιες εξορμήσεις περιοδικά σε όλα τα σχολεία που έχουμε ιεραρχήσει, έχοντας ετοιμάσει το έδαφος θα κάνουμε πιο μαζικές εξορμήσεις, με τραπεζάκι, ανακοίνωση που θα φτιάξουμε για την περίσταση, ίσως κάποια αφίσα που θα δηλώνει ότι σήμερα ήρθαμε για αυτόν τον λόγο. Στόχοι πρέπει να είναι οι εγγραφές, η ένταξη τους στις γραμμές του συνδικάτου, η επεξεργασία και προβολή αιτημάτων που αφορούν τους σπουδαστές,\nΣυνάδελφοι βρισκόμαστε σε κρίση του συστήματος του καπιταλισμού, η οικοδομική δραστηριότητα έχει φτάσει στον πάτο, είναι κατανοητό ότι στον κλάδο δεν θα υπάρχει εισχώρηση νέων στα επαγγέλματα όπως πριν από κάποια χρόνια. Όμως, και από τα στοιχεία του ΙΚΑ φαίνεται από τους ασφαλισμένους του 2012 ότι το 11-12% ήταν κάτω από 30 χρονών, συν ότι στο νέο οικοδόμο υπάρχει και μεγαλύτερη ανασφάλιστη εργασία, πράγμα που αυξάνει το ποσοστό. Αρκετοί είναι αυτοί που τελειώνουν τεχνικές σχολές με ειδικότητες υδραυλικούς, τεχνικούς φυσικού αερίου κλπ.\nστ) Για την λειτουργία του Συνδικάτου και των παραρτημάτων. Πως θα αναπτύξουμε κίνημα στον κλάδο των κατασκευών:\nΓια να απαντήσουμε σε αυτό το καυτό ερώτημα που μπαίνει πιεστικά, πρέπει να εξετάσουμε την δουλειά μας, τόσο της κεντρικής διοίκησης όσο και των παραρτημάτων, με αντικειμενικότητα και με βάση τις ανάγκες του κινήματος σήμερα και το βάρος που πρέπει να σηκώσει ο κλάδος στην κατεύθυνση της ανασύνταξης αναζωογόνησης του κινήματος.\nΣυνάδελφοι, σε αυτές τις συνθήκες παρά τις δυσκολίες, τα εμπόδια που βάζει ο αντίπαλος, την ανεργία, έχουμε κάνει σημαντική δουλειά στο συνδικάτο και τα παραρτήματα.\nΤα πράγματα θα ήταν πολύ χειρότερα αν δεν υπήρχε η σταθερότητα, η αυταπάρνηση, η αυτοθυσία από πολλούς συναδέλφους. Η δουλειά μας όμως δεν είναι σε αντιστοίχηση με τις ανάγκες που υπάρχουν με την επίθεση που δεχόμαστε και τις ίδιες τις απαιτήσεις της ταξικής πάλης.\nΣυνάδελφοι θα προσπαθήσουμε να βάλουμε ορισμένες πλευρές για να ανοίξει η συζήτηση.\nΔεν μπορούμε να ξεκόψουμε το κίνημα των οικοδόμων από το γενικότερο πρόβλημα που υπάρχει σήμερα στο εργατικό κίνημα, το συσχετισμό δύναμης και την δυσκολία που έχει το εργατικό κίνημα να απαντήσει στην επίθεση, κυβέρνησης, κεφαλαίου. Ο αρνητικός συσχετισμός στο εργατικό κίνημα με τις δυνάμεις του κυβερνητικού και εργοδοτικού συνδικαλισμού να πλειοψηφούν, δημιουργεί προϋποθέσεις υποχώρησης, ευνουχισμού της εργατικής τάξης, σπέρνει αυταπάτες, θεωρίες ότι μπορούν να περνούν καλά εργάτες και εργοδότες. Ότι τη λύση θα τη δώσει μια άλλη κυβέρνηση, ότι μπορεί να δοθούν λύσεις στα προβλήματα της Ε.Τ. από τα πάνω χωρίς αγώνες σύγκρουσης με το κεφαλαίο και τους μηχανισμούς του.\nΚατά συνέπια θα πρέπει να οξύνουμε την πολιτική, ιδεολογική, συνδικαλιστική αντιπαράθεση με αυτές τις λογικές και τις δυνάμεις που τις αναπαράγουν. Σήμερα όλο και πιο επιτακτικά μπαίνει το ζήτημα της ανασύνταξης του κινήματος για να ανέβει η αποτελεσματικότητα των αγώνων, απέναντι στην αντιλαϊκή πολιτική. Τι βήματα πρέπει να γίνουν στο συνδικάτο για να έχουμε αποτελέσματα.\nΜπορούμε να προχωρήσουμε αν συνεχίζουμε να κινούμαστε σε ένα στενό περίγυρο, περιχαρακωμένο που πλέον δεν μπορεί να μας πάει μακριά;\nΜπορούμε να κάνουμε βήματα μπροστά αν δεν φέρουμε νέο κόσμο στο συνδικάτο, να τον χρεώσουμε δουλειά, να του δείξουμε εμπιστοσύνη αν δεν βοηθήσουμε να νιώσει ο οικοδόμος το συνδικάτο αποκούμπι, το δεύτερο σπίτι του;\nΜπορούμε να δώσουμε ώθηση στην δουλειά μας να γίνουν τα παραρτήματα κυψέλες-στρατηγεία αγώνα αν δεν σπάσουμε την ρουτινιάρικη δουλειά την γκρίνια την μοιρολατρία;\nΜπορούμε να δεθούμε με τον κλάδο αν η δουλειά μας στους χώρους δουλειάς δεν πάρει ποιοτικά χαρακτηριστικά; Δηλαδή να παρεμβαίνουμε για όλα τα προβλήματα, να επιβάλουμε λύσεις, να δημιουργήσουμε προϋποθέσεις για σύγκρουση με τον μεμονωμένο εργοδότη και συνολικά με την εργοδοσία;\nΜπορούμε να μιλάμε για μαζικοποίηση αν δεν κάνουμε ιδιαίτερη δουλειά στους μετανάστες, παίρνοντας υπόψη ότι ένα μεγάλο ποσοστό στον κλάδο αποτελείται από μετανάστες που έχουν χρόνια στην Ελλάδα και αντιμετωπίζουν εκτός από τα ίδια προβλήματα με εμάς, πρόσθετες δυσκολίες όπως είναι το ζήτημα της άδειας παραμονής και η σύνδεση της με τα ένσημα;\nΜπορούμε να συνεχίζουμε να μνημονεύουμε τη δουλειά των λαϊκών επιτροπών στα δύο παραρτήματα Ιλίου και Ηλιούπολης και να έχει στομώσει η δουλειά στα υπόλοιπα; Πρέπει να δώσουμε απάντηση.\nΜπορούμε να προχωρήσουμε με ταμείο αρνητικό στο συνδικάτο; Η λύση του είναι ζήτημα πρώτης γραμμής.\nΠοια θα είναι η συνεισφορά μας στην ανασύνταξη του εργατικού λαϊκού κινήματος; Πως θα χτυπήσουμε τις ρεφορμιστικές αντιλήψεις;\nΤο γεγονός ότι στην διοίκηση του συνδικάτου πλειοψηφούν οι ταξικές δυνάμεις δεν σημαίνει ότι στον κλάδο δεν κυριαρχούν η αστική επιχειρηματολογία, οι ρεφορμιστικές αντιλήψεις που οδηγούν στην λογική των λύσεων από τα πάνω, της απομάκρυνσης από την συλλογική πάλη, στην αναζήτηση της ατομικής λύσης, του βολέματος, κλπ.\nΜπορούμε να προχωρήσουμε χωρίς βασικό σχέδιο δουλειάς στο συνδικάτο που θα περιλαμβάνει μαζικοποίηση, εγγραφές, ενίσχυση των δεσμών, πρωτοβουλίες με ζητήματα διεκδίκησης, ανάδειξης της προοπτικής ;\nΜπορούμε να ισχυριστούμε ότι κάνουμε βήματα στην δουλειά μας αν δεν βάλουμε φιλόδοξους στόχους στις εκλογές του συνδικάτου του χρόνου;\nΑυτά συνάδελφοι, είναι μερικά από τα ζητήματα που πρέπει να μας απασχολήσουν σήμερα. Ζητήματα που η λύση τους είναι ζήτημα πρώτης γραμμής. Ζήτημα κομβικής σημασίας είναι να δουλέψουμε με τις επεξεργασίες μας, να απαντάμε στο σήμερα και να παλεύουμε για το αύριο.\nΔεν έχουμε καταφέρει να αλλάξουμε περπατησιά και συνεχίζουμε να λειτουργούμε όπως λειτουργούσαμε σε άλλες συνθήκες.\nΤο παράρτημα αν και όλοι συμφωνούμε ότι είναι τα πόδια του συνδικάτου στις γειτονιές και ότι πρέπει να λειτουργεί επιτελικά παρόλα αυτά δεν έχουμε καταφέρει να προσαρμόσουμε την δουλειά μας στις νέες συνθήκες. Δεν μπορεί να είναι μεταφορείς αποφάσεων π.χ. για μια απεργία. Δεν αρκεί μόνο να κρατάμε ανοιχτά τα γραφεία και να περιμένουμε να περάσει ο συνάδελφος όπως κάναμε παλιά. Χρειάζεται συνεχή κίνηση, συνεχή δράση έτσι ώστε να καταφέρουμε να έρθει ένας άνθρωπος. Πρέπει να γίνει συνείδηση γενικότερα ότι για να έχουμε έστω το 1/10 από τα αποτελέσματα που είχαμε άλλες εποχές τώρα χρειάζεται πολλαπλάσια προσπάθεια και τις περισσότερες φορές τα αποτελέσματα έρχονται μετά από πολύ καιρό. Δεν αρκεί να δουλεύουμε με τον στενό περίγυρο του κάθε παραρτήματος. Χρειάζεται να γίνεται σωστός καταμερισμός, αξιοποίηση όλων των δυνάμεων έτσι ώστε να δουλεύουμε με το σύνολο των μελών του παραρτήματος και στο σύνολο του χώρου ευθύνης . όπου γίνεται μια τέτοια προσπάθεια έχουμε και συγκεκριμένα αποτελέσματα, πχ Ίλιον, όπου όταν ανοίξαμε το ζήτημα της αλληλεγγύης χρεώθηκαν δουλειά όχι μόνο τα μέλη της διοίκησης αλλά και άλλοι συνάδελφοι και απλώσαμε την δουλειά μας, αν όχι στο σύνολο των μελών σε μια πολύ μεγάλη πλειοψηφία. Το παράρτημα πρέπει να ασχολείται με όλα τα προβλήματα που αντιμετωπίζει ο οικοδόμος στην γειτονιά και παράλληλα να ανοίγει δρόμο να δίνει τροφή και στην Λαϊκή Επιτροπή, ανοίγοντας διάφορα ζητήματα., πχ για το ζήτημα της παιδείας εκτός των άλλων πλευρών από την σκοπιά των κτιριακών αναγκών, της αντισεισμικής θωράκισης, δεμένο με την ανεργία. Το ίδιο για την υγεία, για τη κατοικία, για την αντιπλημμυρική προστασία, κ.α., δεμένο δηλαδή με το σύνολο των αναγκών της εργατικής λαϊκής οικογένειας. Θέλουμε δηλαδή να γίνει το παράρτημα στρατηγείο όπου θα οργανώνει τον αγώνα αλλά θα δίνει και τις μάχες.\nΠαράλληλα θέλουμε ο οικοδόμος να το βλέπει πραγματικό αποκούμπι όπου εκεί θα μπορεί να στηριχτεί στους συναδέλφους τους και μαζί με αυτούς θα αντιμετωπίσει τα όποια προβλήματα, να γίνει δηλαδή αυτό που λέμε το δεύτερο σπίτι του οικοδόμου και της οικογένειας του.\nζ) Για το ζήτημα της προπαγάνδας\nΑν και έχουν γίνει κάποια βήματα εξακολουθούμε να έχουμε σοβαρό πρόβλημα ενημέρωσης του κλάδου. Καταφέραμε να στήσουμε το σάιτ το οποίο γίνεται προσπάθεια να είναι ενημερωμένο, το παρακολουθούν πολλοί, χρειάζεται όμως όλοι να συμβάλουμε στην καλύτερη και έγκαιρη ενημέρωση του δηλαδή ότι προγραμματίζεται ότι γίνεται να έρχεται έγκαιρα ώστε να μπορούμε να το αναρτήσουμε. Υπάρχει δραστηριότητα στα παραρτήματα που όμως μέχρι να φτάσει στην κεντρική διοίκηση και να γίνει ευρέος γνωστό έχει μπαγιατεύσει.\nΕπίσης χρειάζεται να το διαδώσουμε ακόμα πιο πλατιά ώστε να γίνει ευρέως γνωστό στους συναδέλφους.\nΠαραμένει όμως μεγάλο το πρόβλημα της επικοινωνίας μας με τα μέλη του συνδικάτου και των παραρτημάτων. Δεν έχουμε ξεπεράσει την απώλεια της εφημερίδας ακόμη. Για αυτό το λόγο πρέπει να ενταθεί η προσπάθεια στα παραρτήματα για καλή χαρτογράφηση για άμεση ενημέρωση αλλά και της μαζικής οπτικής προπαγάνδας με αφισέτες σε κεντρικά σημεία. Επίσης να επιδιώξουμε να βγάλουμε ένα οκτασέλιδο εν είδη εφημερίδας που θα έχει άρθρα, ανακοινώνεις, ειδήσεις και θα το μοιράζουμε πόρτα-πόρτα και χέρι-χέρι στις γειτονιές, στους τόπους δουλειάς. Η πείρα έχει δείξει ότι ένα σημαντικό κομμάτι του κλάδου διατηρούσε την επαφή με το συνδικάτο διαμέσου της εφημερίδας. Ήταν η φωνή του συνδικάτου σε χιλιάδες οικογένειες οικοδόμων. Πρέπει και με αυτόν τον τρόπο να αποκτηθεί αυτή η επαφή.\nΜπροστά μας έχουμε την απεργία. Η απεργία έρχεται στην έναρξη μιας νέας πορείας απέναντι στην επιθετικότητα του κεφαλαίου και στα νέα μέτρα που επιβάλει η κυβέρνηση. Είναι απάντηση και στη προσπάθεια υπονόμευσης των αγώνων, του εκφυλισμό της απεργίας χωρίς απεργούς. είναι απάντηση σε αυτούς που λένε ότι η αποτελεσματικότητα των αγώνων έχει να κάνει με το πόσες ημέρες απεργία θα κάνουμε και όχι με το αν βάζουμε απέναντι τα μονοπώλια και το πολιτικό τους προσωπικό, όχι αν αντίπαλο έχουμε τους κεφαλαιοκράτες και να παλεύουμε για να απαλλαγούμε από αυτούς. Αυτοί σαν εχθρό βλέπουν μόνο την συγκεκριμένη κυβέρνηση και όχι την αστική τάξη που έχει στα χέρια της την εξουσία. Αναλαμβάνουμε, τις μέρες που απομένουν, να κινητοποιήσουμε τους συναδέλφους, να πάρουμε επαφή με κάθε τρόπο, να χρεώσουμε δουλειά, να πάμε με αξιώσεις στη απεργία όχι με μοιρολατρία και σκυμμένο κεφάλι. Έχουμε μπροστά μας εξελίξεις και ο κλάδος πρέπει να δώσει μαχητικό παρόν.\nΣτις 23/10 προτείνεται να γίνει μέρα μαζικής δράσης για την προπαγάνδιση της απεργίας με μαζικές εξορμήσεις στους χώρους δουλειάς, με σκοπό όχι μόνο να γίνει γνώστη η απεργία, αλλά και ο λόγους που πρέπει να συμμετάσχει ο άλλος.\nΜέσα σε αυτές τις συνθήκες γίνεται πιο επιτακτική η ανάγκη για διαμόρφωση πλαισίου πάλης που ανταποκρίνεται στις σημερινές συνθήκες βάζοντας προτεραιότητες που έχουν σχέση με βιοτικές ανάγκες. Πλαίσιο όχι μόνο αμυντικό που να αποκρούει αυτήν την επίθεση αλλά και επιθετικό παράλληλα που να αναδεικνύει την προοπτική. Σε αυτήν την βάση σαν ζήτημα αιχμής μένουν τα ζητήματα της ανεργίας αλλά και αυτά για τους όρους που θα δουλεύουμε.\nΕντείνουμε την πάλη μας για:\nΥπογραφή διμερούς ΣΣΕ στα μεγάλα εργοτάξια.\nΜείωση των προϋποθέσεων για την χορήγηση επιδόματος ανεργίας και χορήγηση του για όσο διάστημα διαρκέσει η ανεργία.\nΜείωση των προϋποθέσεων για την χορήγηση του χειμερινού επιδόματος έτσι ώστε να το δικαιούνται περισσότεροι συνάδελφοι.\nΈκτακτο επίδομα για όλους τους ανέργους του κλάδου.\nΑναγνώριση του χρόνου ανεργίας για την σύνταξη. Διανομή των «υπέρ αγνώστων» ενσήμων.\nΔιεκδικούμε μέτρα για την τόνωση της οικοδομικής δραστηριότητας που ταυτόχρονα θα ικανοποιούν πλευρές των λαϊκών αναγκών. Κατασκευή σχολικών κτιρίων, μέτρα αντισεισμικής θωράκισης, αντιπλημμυρικής προστασίας, κατασκευή νοσοκομειακών μονάδων, μέτρα για τη λαϊκή στέγη, αποκλειστικά χρηματοδοτούμενα από το Κράτος. Απορρίπτουμε οποιαδήποτε μορφή ΣΔΙΤ για την πραγματοποίηση τους. Ανασύσταση του Οργανισμού Εργατικής Κατοικίας\nΝομιμοποίηση όσων μεταναστών ζουν και εργάζονται στη χώρα μας.\nΣύναψη διακρατικών συμφωνιών, ώστε η περίοδος ασφάλισης τους στη χώρα μας να λαμβάνεται υπόψη στις χώρες προέλευσης τους για θεμελίωση ασφαλιστικών συνταξιοδοτικών δικαιωμάτων και παροχών. Χορήγηση ταξιδιωτικών εγγραφών για να ταξιδεύουν οι πρόσφυγες σε χώρες που επιθυμούν. Κατάργηση της συνθήκες Δουβλίνου\nΕτικέτες: ΓΕΝΙΚΗ ΣΥΝΕΛΕΥΣΗ, ΕΙΣΗΓΗΣΗ


Χάνουν οι «μικροί» από το άνοιγμα καταστημάτων τις Κυριακές | Business Daily\nΧάνουν οι «μικροί» από το άνοιγμα καταστημάτων τις Κυριακές\n05 Φεβ 2020 06:04\nΤα καταστήματα της γειτονιάς χάνουν έως και 20% του τζίρου τους τις Κυριακές, όταν ανοίγουν οι «μεγάλοι», καθώς χάνουν το βασικό τους πλεονέκτημα του διευρυμένου ωραρίου λειτουργίας.\nΙσχυρό χτύπημα για την «μικρή» λιανική αποτελεί η λειτουργία των καταστημάτων των «μεγάλων» της οργανωμένης λιανικής τις Κυριακές, καθώς η πίεση που δέχεται ο τζίρος της γειτονιάς μεταφράζεται σε απώλεια εσόδων που υπολογίζεται στο 20%.\nΗ παραπάνω εκτίμηση εκφράστηκε από εκπροσώπους της μικρής λιανικής -στο πλαίσιο του "2ου Convenience Retailing Conference" που διοργάνωσε πρόσφατα η Boussias Communications- οι οποίοι εξέφρασαν την αγωνία αλλά και τη δυσαρέσκεια τους στο «άνοιγμα» της αγοράς τις Κυριακές.\nΌπως ανέφερε ο κ. Γιώργος Φτούλης, συνεργάτης της ΑΒ με κατάστημα Shop & Go, «φυσικά και μας επηρεάζουν τα μεγάλα μαγαζιά αυτές τις επτά Κυριακές του χρόνου που ανοίγουν. Η πτώση του τζίρου που δεχόμαστε σε αυτές τις περιπτώσεις ανέρχεται στο 20%». Ο ίδιος πρόσθεσε, ωστόσο, ότι «μπορεί να επηρεάζουν τον τζίρο μας, ωστόσο δεν μας καταστρέφουν κιόλας».\nΛιγότερο αισιόδοξη ήταν η προσέγγιση της κ. Χριστίνας Κτενίδου, που συνεργάζεται με την αλυσίδα Ελληνικά Μάρκετ, η οποία ανέφερε χαρακτηριστικά ότι «όταν ανοίγουν και τα υπόλοιπα καταστήματα, με αποτέλεσμα η Κυριακή να είναι όπως οι καθημερινές, τότε δεν αξίζει να ανοίγουμε».\nΤο διευρυμένο ωράριο λειτουργίας αποτελεί παραδοσιακό «πλεονέκτημα» της μικρής λιανικής, το οποίο φέρεται ότι αποδυναμώνεται.\n«Δυστυχώς το νομικό πλαίσιο δεν είναι τόσο ξεκάθαρο για το τι ακριβώς ισχύει για τις Κυριακές. Εγώ δεν βλέπω κανέναν έλεγχο, και ο καθένας κάνει ό,τι θέλει. Επομένως θα μπορούσα να πω ότι ο ανταγωνισμός καθίσταται συχνά έως και αθέμιτος», σχολίασε ο κ. Στρατής Μπακογιάννης, συνεργάτης της ΟΚ! AnytimeMarkets, προσθέτοντας ότι «παρόλ’ αυτά ξέρω ότι εφόσον έχουμε καθιερωθεί στην συνείδηση του κόσμου, προσφέροντας ανταγωνιστικές τιμές, δε νομίζω ότι έχουμε να φοβηθούμε κανέναν άλλον. Αυτό έχει αποδειχτεί και από τους τζίρους που κάνουμε».\nΟι τιμές και οι κωδικοί προϊόντων\nΤο ζήτημα της τιμής, αποτελεί ένα πεδίο στο οποίο ευνοούνται κυρίως οι ισχυροί του κλάδου καθώς έχουν μεγαλύτερη ευελιξία στο παιχνίδι των προσφορών έναντι των μικρών παραδοσιακών σημείων πώλησης.\nΣύμφωνα με τα στοιχεία που παρουσίασε στο ίδιο συνέδριο ο Εμπορικός Διευθυντής και Αναπληρωτής Διευθύνων Σύμβουλος της εταιρείας IRI κ. Παναγιώτης Μπορέτος σε ό,τι αφορά στις τιμές, σε κυλιόμενο δωδεκάμηνο έως το Νοέμβριο 2019, η τιμή ανά λίτρο στα αναψυκτικά διαμορφώθηκε κατά 84% υψηλότερη στα μικρά σημεία σε σχέση με τα σούπερ μάρκετ. Αντίστοιχα, στα σνακ (ανά κιλό) οι τιμές είναι 56% υψηλότερες στα μικρά σημεία και 63% παραπάνω στα γαλακτοκομικά (ανά λίτρο) σε σχέση με τα σούπερ μάρκετ.\nΤην ίδια ώρα όμως, ένα εξίσου σημαντικό σημείο που επισημάνθηκε αφορά στην αναλογία τζίρου και κωδικολογίου που εμφανίζει η μικρή λιανική. Όπως επισήμανε ο κ. Μπορέτος, «στα 27.500 μικρά σημεία διακινείται μόνο το 15% του κωδικολογίου που διαθέτουν τα περίπου 2.462 καταστήματα σούπερ μάρκετ». Το περιορισμένο κωδικολόγιο ωστόσο εμφανίζει ισχυρές «αποδόσεις» σε επίπεδο τζίρων.\nΕίναι ενδεικτικό ότι, με βάση σχετική έρευνα της IRI που αφορά σε 25 προϊόντα που ανήκουν στην κατηγορία των ταχυκίνητων, προκύπτει ότι το 40% των πωλήσεών τους πραγματοποιείται σε μικρά σημεία πώλησης. Σημειώνεται ότι η IRI θεωρεί μικρό το κατάστημα που έχει μια ταμειακή μηχανή, είτε αυτό είναι παραδοσιακό μπακάλικο, φούρνος, ψιλικατζίδικο είτε είναι convenience store που ανήκει σε ισχυρή αλυσίδα (υπό καθεστώς franchise ή εταιρικό).\nΜε βάση τα στοιχεία της IRI, σε κυλιόμενο δωδεκάμηνο έως το Νοέμβριο 2019, οι εξεταζόμενες 25 κατηγορίες κατέγραψαν στα μικρά σημεία, μικρή μείωση εσόδων κατά 0,9% εμφανίζοντας τζίρο 1,062 δις ευρώ. Σημειώνεται ότι οι 25 αυτές κατηγορίες αντιστοιχούν στο περίπου 30% του συνολικού τζίρου των αλυσίδων, περί το 1,637 δις ευρώ.\nΣημαντική παράμετρος στην εξίσωση είναι και η αναλογία πελατών ανά κατηγορία καταστήματος. Σύμφωνα με την IRI, στην Αθήνα ένα κατάστημα σούπερ μάρκετ απευθύνεται σε 3800 κατοίκους, ενώ ένα μικρό σημείο σε 360 κατοίκους. Αντίστοιχα, στην Βόρεια Ελλάδα ένα σούπερ μάρκετ απευθύνεται σε 4900 κατοίκους, όταν σε ένα μικρό σημείο αναλογούν 289.\nΤο γεγονός ότι αυτό το περιορισμένο κωδικολόγιο έχει ισχυρές επιδόσεις στα μικρά σημεία υποδεικνύει την δυναμική των καταστημάτων της γειτονιάς, αποτελώντας ταυτόχρονα πεδίο διεκδίκησης για τις ισχυρές αλυσίδες.\n16 Νοε 2019 13:44


Αν θέλετε να προσφέρετε την βοήθεια σας και δεν γνωρίζετε τον τρόπο ή ακόμα αμφιβάλλετε αν η προσφορά σας θα φτάσει με ασφάλεια στον προορισμό της, η ομάδα του Μοιράζομαι σας φέρνει κοντά με ανθρώπους που έχουν ανάγκη.\nΤο Μοιράζομαι γεννήθηκε το 2013 και βασίζεται στην προσφορά χωρίς μεσάζοντες, με διαφάνεια, απευθείας στον ενδιαφερόμενο. Μέσω της ηλεκτρονικής πλατφόρμας, moirazomai.gr, συγκεντρώνονται, καταγράφονται και κατόπιν ελέγχου δημοσιεύονται οι ανάγκες φιλανθρωπικών οργανώσεων αλλά και ιδιωτών.\nΗ προσφορά μέσω του Μοιράζομαι βασίζεται όχι μόνο στην υλική βοήθεια, αλλά και στην προσφορά υπηρεσιών και εθελοντισμού. Μπορεί κάποιος να μοιραστεί υλικά όπως φάρμακα, τρόφιμα, βιβλία αλλά και υπηρεσίες όπως ιατρικές εξετάσεις, μαθήματακαι ψυχολογική υποστήριξη.


Αρχική σελίδα 27 - www.paschalakia.com\nΤα παιδιά μας, παρακολούθησαν στον κήπο του σχολείου μας μια παράσταση που τους παρουσίασαν οι νηπιαγωγοί τους με τίτλο «Η γη αρρώστησε». Όλοι μάθαμε πως η ανακύκλωση είναι αυτή που θα βοηθήσει τη γη μας να ‘γίνει καλά’. Τα παιδιά έγιναν μια ανθρώπινη αλυσίδα για να φωνάξουν δυνατά:\n«Συμμετέχουμε όλοι στην ανακύκλωση!»\n«Αγαπάμε και φροντίζουμε το περιβάλλον!»\nΟ Πήτερ Παν με τις Τίνκερμπελ, οι πειρατές με τις πειρατίνες τους, ο Αλαντίν και η Τζασμίν, οι Σταχτοπούτες και οι πρίγκιπες, ο Μίκι και η Μίνι, η Άριελ και τα ψαράκια της. Θα μας ταξιδέψουν πίσω στον χρόνο σε ονειρεμένες αναμνήσεις και θα μας βοηθήσουν να γίνουμε κι εμείς μαζί τους ξανά παιδιά!!!\nΓιορτή Νηπιαγωγείου τμημάτων Ν10,Ν11 και Ν12 Τετάρτη 5-6-2019 «Οδύσσεια»\nΣας προσκαλούμε στη γιορτή των παιδιών του Νηπιαγωγείου μας, που θα παρουσιάσουν την Οδύσσεια…\nΜετά τον μεγάλο θρίαμβο του Τρωϊκού πολέμου, ο βασιλιάς της Ιθάκης, Οδυσσέας, αγνοώντας τους θεούς, ξεκίνησε το ταξίδι της επιστροφής προς την πατρίδα του. Οι θεοί όμως αποφάσισαν να γεμίσουν εμπόδια και δυσκολίες τον δρόμο του. Ο Οδυσσέας με τους συντρόφους του πέρασε από το νησί των Λωτοφάγων, τους Κύκλωπες και τις όμορφες κοπέλες που με τη μελωδική τους φωνή προσπάθησαν να τους αποπροσανατολίσουν. Η Κίρκη με τα μαγικά της φίλτρα ήταν εκείνη που τους δυσκόλεψε αρκετά, αφού τους μεταμόρφωσε σε γουρούνια. Παρά τις δυσκολίες που αντιμετώπισε ο βασιλιάς, έφτασε τελικά στην πατρίδα του, όπου τον περίμενε καρτερικά τόσα χρόνια η Πηνελόπη, αψηφώντας τις πιέσεις των μνηστήρων.\nΓιορτή Γ΄ Τάξης Τρίτη 4-6-2019 «Ο μικρός Πρίγκιπας»\nΤα παιδιά της Γ΄ δημοτικού μας προσκαλούν στη μουσικοθεατρική τους παράσταση όπου θα μας παρουσιάσουν μαθήματα ζωής και ανθρωπιάς μέσα από την πολυαγαπημένη ιστορία του «Μικρού Πρίγκιπα»!\nΦωτογραφίες από την εκδήλωση της δραστηριότητας του taekwondo για τη λήξη της σχολικής χρονιάς. Την ίδια μέρα πραγματοποιήθηκαν και οι εξετάσεις για την απόκτηση της ζώνης της επόμενης βαθμίδας.\nΜε αφορμή την Παγκόσμια ημέρα πολιτισμού αναφερθήκαμε στα μάρμαρα του Παρθενώνα που επί σειρά ετών γίνονται μεγάλες προσπάθειες να επιστρέψουν στην πατρίδα τους, στο σπίτι τους, εκεί που ανήκουν. Τα παιδιά έφτιαξαν με πηλό τον δικό τους Παρθενώνα και με όλη τη δύναμη της παιδικής τους ψυχής φώναξαν: «Αυτά τα μάρμαρα είναι η υπερηφάνεια μας» ...\nΤα παιδιά της Α΄ δημοτικού μας προσκαλούν στη μουσικοθεατρική τους παράσταση για να γίνουμε κι εμείς μάρτυρες των μεγάλων περιπετειών των διασημότερων σεφ όλων των εποχών, στην προσπάθειά τους να ετοιμάσουν το ωραιότερο γεύμα για τον πρίγκιπα που σταμάτησε ξαφνικά να τρώει και να μιλάει…\nΗ συγγραφέας κα Ιωάννα Μπαμπέτα και η ηθοποιός-παιδαγωγός κα Μαρία Μενεγάκη επισκέφτηκαν το σχολείο μας και είχαν την ευκαιρία οι μαθητές της Α΄ τάξης να τις συναντήσουν από κοντά, να συνομιλήσουν μαζί τους και να ζήσουν μια μοναδική εμπειρία που πραγματικά τους έμεινε αξέχαστη.\nΗ συνάντηση πραγματοποιήθηκε στο θέατρο του σχολείου μας στα πλαίσια της δράσης «Βιβλιοφιλία» για τη καλλιέργεια της φιλαναγνωσίας.\nΗ ηθοποιός κα Μενεγάκη μέσα από μια θεατρική παρουσίαση του βιβλίου «Εγώ ο Αριστοτέλης, μισώ τα βιβλία», της Ίνγκριντ Σομπέρ, υποδύθηκε τον μικρό Αριστοτέλη που ενώ στην αρχή μισούσε τα βιβλία, νικήθηκε από την περιέργειά του γι’ αυτά και έγινε τελικά λάτρης των βιβλίων. Έπειτα, τα παιδιά μέσα από μουσικοκινητικά παιχνίδια ανέλαβαν τον ρόλο του «Υπεραστιστή της Ανάγνωσης».\nΣτη συνέχεια η συγγραφέας κα Μπαμπέτα μίλησε για το βιβλίο της «Η Ζωή που περισσεύει», το οποίο προσέλκυσε ιδιαίτερα το ενδιαφέρον των παιδιών, καθώς η ηρωίδα του βιβλίου είναι η ίδια η συγγραφέας όταν ήταν μαθήτρια.\nΤέλος δόθηκαν βραβεία σε όλους τους μαθητές της Α’ τάξης, ως οι καλύτεροι Υπερασπιστές της Ανάγνωσης.


Η πολιτική ιδεολογία του, δολοφονηθέντος στα Ιουλιανά, Ίωνος Δραγούμη – Cognosco Team\nΗ πολιτική ιδεολογία του, δολοφονηθέντος στα Ιουλιανά, Ίωνος Δραγούμη\n13/09/2018 30/08/2019 COGNOSCO BLOG / Χαράλαμπος ΑνδριανόπουλοςNo Comment on Η πολιτική ιδεολογία του, δολοφονηθέντος στα Ιουλιανά, Ίωνος Δραγούμη\nΟ Ίων Δραγούμης (1878-1920) αποτέλεσε μία από τις πιο ιδιάζουσες αλλά και από τις πιο αξιόλογες προσωπικότητες της νεώτερης Ελλάδος που μετέφερε μαχητικά τις ιδέες του στην πράξη. Η κοσμοθεωρία του βασίζεται στο αξίωμα ότι το έθνος είναι βαθμίδα ανυψώσεως του ατόμου. Οι πολιτικές δοξασίες του ήταν απίθανα προοδευτικές για την εποχή και την παράταξη στην οποία ανήκει: κοινοτική οργάνωση, διοικητική αποκέντρωση, συνεργατικοί συνεταιρισμοί.\nΕπιζητούσε την οργάνωση σε Κοινότητες -θεσμό ελληνικό, όπως έλεγε- θεωρώντας ότι το κράτος που φροντίζει για όλες τις ανάγκες των πολιτών καταστρέφει τις δημιουργικές του δυνάμεις και υποστήριζε:\nΑγαπούσε το Ελληνικό Έθνος για το οποίο έγραψε:\nΗ σκέψη του εκφράζει τον ουμανιστικό, τον έλλογο και λειτουργικό πατριωτισμό, που σέβεται το ανθρώπινο πρόσωπο, είναι προσηλωμένος στις αρχές της άμεσης δημοκρατίας, του Κοινοτισμού, που απορρέει από τον Ελληνικό πολιτισμό και υπερασπίζεται τις ελευθερίες και τα δικαιώματα των Ελλήνων.\nΟραματιστής ενός ρομαντικού μεγαλοϊδεατικού Ελληνισμού, ενεπλάκη στα πάθη του εθνικού Διχασμού, τα οποία και τού στοίχισαν τη ζωή, αλλά και μετά τη δολοφονία του δεν έπαυσε να επηρεάζει την ελληνική σκέψη, όντας για άλλους από τους θαυμαστές του «μάρτυρας και ήρωας του Ελληνισμού», «πατέρας του ελληνικού εθνικισμού», ή πάντως «ένας από τους πιο παρεξηγημένους, περισσότερο αμαυρωμένους και λιγότερο δικαιωμένους διανοητές της νεοελληνικής σκέψης και συνείδησης», για άλλους σωβινιστής, για άλλους ρομαντική και αμφιλεγόμενη, πάντοτε συναρπαστική προσωπικότητα. ατά τον Δ. Τζιόβα, ο Ίων Δραγούμης ανήκει σε εκείνους τους συγγραφείς και διανοούμενους που συγχέουν τον εθνικισμό με τον σοσιαλισμό, τον ατομικισμό και το θετικισμό ή ταλαντεύονται ανάμεσα σε προφανώς διαφορετικές θεωρήσεις. Θεωρείται από τους πλέον ιδιόρρυθμους αντιβενιζελικούς της εποχής του και φέρεται ότι μισούσε τον Ελευθέριο Βενιζέλο διότι τον θεωρούσε υπεύθυνο για την καταστροφή του σχεδίου του για την αναγέννηση ελληνικών κοινοτήτων στα συμφραζόμενα της οθωμανικής αυτοκρατορίας, αν και η πραγματική αιτία για την αποτυχία του είναι από τη μία η ανάδυση του νεοτουρκικού εθνικισμού και η ανεδαφική άποψη για σταδιακή μετάβαση της εξουσία της οθωμανικής αυτοκρατορίας στους Έλληνες. Η εικόνα που διαμόρφωσε εξαιτίας αυτής της έχθρας και των νιτσεϊκών του επιδράσεων και των θεωριών περί του «πνεύματος του λαού» για το ελληνικό κράτος υπήρξε περιφρονητική. Επί της ουσίας κωνσταντινικός διακρίθηκε για τις αντιφατικές θέσεις του στηλιτεύοντας την κυβέρνηση και τον πρωθυπουργό που είχε την πολιτική ευθύνη των στρατιωτικών ενεργειών και από την άλλη αναγνώριζε τη θετική δράση του στρατού και του βασιλιά Κωνσταντίνου. Θεωρούσε μάλιστα πως «ο μεγαλύτερος εχθρός της Ελλάδας ήταν ο Βενιζέλος και οι συμπαραστάτες του, Κρητικοί και Μικρασιάτες».\nΚατά τον Κ.Θ. Δημαρά, ο Δραγούμης έπαιξε βασικό ρόλο στην διαμόρφωση της ελληνικής ιδεολογίας της περιόδου 1881-1913, η οποία ιδεολογία μάλιστα φθάνει στην κορύφωσή της με τον ίδιον, τον Μανουήλ Χαιρέτη και τον Περικλή Γιαννόπουλο. Το ελληνοκεντρικό πνευματικό αυτό ρεύμα (Σάθας, Ψυχάρης, Εφταλιώτης, Ξενόπουλος, Χαιρέτης,Γιαννόπουλος κ.ά.), σημειώνει ο Κ.Θ. Δημαράς, αξιοποιεί την κληρονομιά της πρώτης πεντηκονταετίας του ελληνικού κράτους (όπου με τους Σπ. Ζαμπέλιο, Κ. Παπαρρηγόπουλοκ.ά. επικρατεί η ιδέα της συνέχειας του Ελληνικού Έθνους) και προσθέτει επιπλέον δύο σημαντικές ανελίξεις: Η πρώτη είναι η αξιοποίηση όλων των στοιχείων της ελληνικής κληρονομιάς (αρχαιότητα και Βυζάντιο, λαϊκή παράδοση, δημοτική γλώσσα) σε ένα ενιαίο και οργανωμένο σύνολο, και η δεύτερη είναι η μετάβαση από την ιδέα και την θεωρία στην πράξη, μετάβαση η οποία κορυφώνεται με τον Μακεδονικό Αγώνα και τους Βαλκανικούς Πολέμους.\nΑυτήν την εποχή, πριν τους Βαλκανικούς Πολέμους, είναι δύσκολο να ξεχωρίσει κανείς τις ιδέες του Δραγούμη από αυτές του Χαιρέτη και του Γιαννόπουλου, σημειώνει ο Κ.Θ. Δημαράς Προσωπικός φίλος και θαυμαστής του Περικλή Γιαννόπουλου ο Δραγούμης, σημείωσε όταν μαθεύτηκε η αυτοκτονία του πρώτου: «Μου φαίνεται πως τώρα που έφυγε εκείνος, είναι ανάγκη να φορτωθώ όλα τα βάρη εκείνου. Και γι’ αυτό έχω πολλή δουλειά, πάρα πολλή δουλειά. Ούτε μια στιγμή της ζωής μου δεν πρέπει να χάσω.» Άλλες σημαντικές πνευματικές επιρροές στον Ίωνα Δραγούμη, ιδιαίτερα στην περίοδο της νεότητός του, είναι ο Φρειδερίκος Νίτσε και ο Μωρίς Μπαρρές. Ωστόσο ο Δραγούμης δεν θα περιοριστεί εκεί, αλλά στα χρόνια της ωριμότητάς του θα διαμορφώσει ολοκληρωμένη την πολιτική του ιδεολογία.\nΗ ΔΟΛΟΦΟΝΙΑ ΤΟΥ ΣΤΑ ΙΟΥΛΙΑΝΑ\nΟ υποπλοίαρχος Απόστολος Τσερέπης εξ Αιτωλικού και ο υπολοχαγός Γεώργιος Κυριάκης εκ Κορίνθου, τον πυροβόλησαν με τα περίστροφά τους δέκα φορές. Τον τραυμάτισαν, επιπόλαια στο δεξί χέρι, παρότι ήταν δεινοί σκοπευτές. Η ανάγκη νοσηλείας επέβαλε στον Βενιζέλο να αναβάλει την επιστροφή του για λίγες μέρες στην Αθήνα.\nΗ είδηση της απόπειρας δεν έγινε αμέσως γνωστή στην Αθήνα, παρά μόνο το μεσημέρι της 31ης Ιουλίου του 1920. Σύμφωνα με την μαρτυρία του Εμμανουήλ Ρέπουλη, αντιπροέδρου της κυβερνήσεως Βενιζέλου, προσπάθησε ο ίδιος να κρύψει την είδηση, αλλά ήδη ανεπίσημες φήμες στην πόλη διέδιδαν τον θάνατο του Βενιζέλου. Αμέσως μετά την κυκλοφορία της «είδησης», ένα οργισμένο πλήθος Βενιζελικών παρακρατικών ξεχύθηκε στους Αθηναϊκούς δρόμους ζητώντας εκδίκηση, κρατώντας ρόπαλα και λοστούς επιτέθηκαν αρχικά κατά των γραφείων όλων των Αντιβενιζελικών εφημερίδων καταστρέφοντας αυτά σχεδόν ολοσχερώς (Η Πολιτεία, Η Καθημερινή, το Σκριπ, η εσπερινή), αμέσως μετά επιτέθηκαν στις οικείες των συγγενών των επίδοξων δολοφόνων, προκάλεσαν εκτεταμένες ζημιές στο θέατρο της Κοτοπούλη (γνωστής οπαδού της Αντιπολίτευσης και του εξόριστου Βασιλιά), αρκετές ζημιές σε ζαχαροπλαστεία, καφενεία και άλλα καταστήματα γνωστών αντιβενιζελικών πολιτών, ενώ λεηλάτησαν και τις οικείες των ηγετών της «Ηνωμένης Αντιπολίτευσης», καταστρέφοντας σχεδόν ολοσχερώς την οικεία του πρώην πρωθυπουργού Στέφανου Σκουλούδη.\nΚατέβηκε με το αμάξι του την οδό Κηφισίας ως το ύψος των Αμπελοκήπων στην τότε έπαυλη Θων. Εκεί τον σταμάτησε μια ομάδα ενόπλων που άνηκαν στο περίφημο τάγμα ασφαλείας του Παύλου Γύπαρη. Το συγκεκριμένο τάγμα αποτελείτο αποκλειστικά από Κρητικούς. Αποκαλούντο «Γυπαραίοι», από το όνομα του διοικητή τους και ήταν λόχοι μισθοφόρων που έπαιρναν 150 έως 180 δραχμές το μήνα, όταν ο μισθός λοχαγού ήταν 600 δραχμές. Ο Δραγούμης συναισθάνθηκε τον κίνδυνο και ζήτησε από τον οδηγό να προχωρήσει. Οι ένοπλοι όμως ακινητοποίησαν το αυτοκίνητο, συνέλαβαν τον Δραγούμη τον χτύπησαν στο πρόσωπο και τον οδήγησαν βίαια στον στρατώνα του τάγματος τους. Στο προαύλιο του στρατώνα βρίσκονταν ο Παύλος Γύπαρης, διοικητής των Βενιζελικών ταγμάτων ασφαλείας, παλαιός γνώριμος του Δραγούμη από τον Μακεδονικό Αγώνα, και ο Εμμανουήλ Μπενάκης, επίσης γνώριμος του Δραγούμη από την θητεία του στην πρεσβεία της Αλεξάνδρειας. Αρχικά οι δύο άνδρες συζητούσαν χαμηλόφωνα κοιτάζοντας βλοσυρά τον Δραγούμη. Η αγωνιώδης αναμονή του αιχμαλώτου διήρκεσε 20 λεπτά. Μετά από ένα μυστηριώδες τηλεφώνημα που δέχτηκε, ο Γύπαρης διέταξε 18 στρατιώτες με οπλισμένα τα ντουφέκια, να οδηγήσουν τον Δραγούμη αιχμάλωτο, πεζή ως το φρουραρχείο.\nΟι στρατιώτες περιστοίχισαν τον Δραγούμη και τον έστησαν σε έναν μαντρότοιχο. «Δεν υπάρχει πλέον ελπίδα;» τους ρώτησε ο μελλοθάνατος μέσα στην επιθανάτια αγωνία του. Κανείς από τους ενόπλους δεν απάντησε. Πρότειναν όλοι τα όπλα τους και έριξαν στον άτυχο άνδρα εξ επαφής χωρίς καν παράγγελμα. Ο Δραγούμης δεν αντιστάθηκε, ούτε και προσπάθησε να ξεφύγει από τους δολοφόνους του. Ήρεμα στάθηκε μπροστά τους, κοιτώντας τον Αττικό ουρανό που τόσο ύμνησε και αγάπησε, για τελευταία φορά. Οι εύστοχες ριπές των όπλων τον άφησαν στον τόπο χωρίς πνοή. Οι δολοφόνοι του, πλησίασαν την σωρό του και τον λόγχισαν για να βεβαιωθούν για τον θάνατο του. Αμέσως μετά επέστρεψαν στον στρατώνα τους.\nΑυτόπτης μάρτυρας υποστήριξε πως ο Ίων Δραγούμης οδηγήθηκε πεζός, συνοδεία στρατιωτών, προς την συμβολή των οδών Βασιλίσσης Σοφίας (τότε λεγόταν Κηφισίας) και Παπαδιαμαντοπούλου, κοντά στην περιοχή που βρίσκεται σήμερα το ξενοδοχείο Χίλτον. Τελικά μετά από λίγο, ακούστηκαν πυροβολισμοί με αποτέλεσμα ο Ίων Δραγούμης να πέσει νεκρός στο έδαφος. Στο συγκεκριμένο σημείο έχει αναγερθεί σήμερα και αναμνηστική στήλη.\nΚυβερνητικό ανακοινωθέν της 1ης Αυγούστου 1920, σχετικά με τα έκτροπα που ακολούθησαν τη γνωστοποίηση της απόπειρας δολοφονίας κατά του Ελευθέριου Βενιζέλου, καταλήγει: «Οι πλείστοι των Αρχηγών της Αντιπολιτεύσεως συνελήφθησαν, καθ’ όσον υπάρχουσι σοβαραί ενδείξεις, ότι ενέχονται εις την δολοφονικήν απόπειραν. Ο εκ των Αρχηγών της συνεργαζόμενης αντιπολιτεύσεως Ιωάν. Δραγούμης, συλληφθείς επίσης, απεπειράθη να διαφύγη. Εφ’ ω, πυροβοληθείς, εφονεύθη.»\nΣτις 14 Σεπτεμβρίου εορτάσθηκε με μεγάλη λαμπρότητα στο Παναθηναϊκό Στάδιο η υπογραφή της Συνθήκης των Σεβρών. Ο Βενιζέλος επωφελούμενος της μεγάλης του δημοτικότητας προκήρυξε εκλογές για την 1η Νοεμβρίου 1920, τις οποίες, προς γενική κατάπληξη, έχασε πανηγυρικά. Κάποιοι από τους δράστες και των δύο θλιβερών συμβάντων δικάσθηκαν και καταδικάσθηκαν αργότερα. Η ηθική αυτουργία του φόνου χρεώθηκε στον ίδιο τον Γύπαρη, τον Μπενάκη, τον Βούλγαρη και τον Γεωργαντά χωρίς όμως ποτέ να αποδειχθεί κάποια κατηγορία. Το 1922 ο Μπενάκης παραπέμφθηκε σε δίκη για ηθική αυτουργία αλλά απαλλάχτηκε, με την κόρη του, την Πηνελόπη Δέλτα να είναι κατηγορηματική στο αρχείο της, για την αθωότητα του πατρός της.\nΤο μνημείο προς τιμήν του Ίωνος στην περιοχή που δολοφονήθηκε.\nΑΞΙΟΜΝΗΜΟΝΕΥΤΕΣ ΡΗΣΕΙΣ ΤΟΥ\n«Όταν αρχίζω να πελαγώνω μες στις ιδέες μου ή όταν αρχίζει να στερεύει το μυαλό μου, πιάνω μια πέτρα, ένα δέντρο, το χώμα για να βεβαιωθώ πως δεν παραστρατίζω ή πως παραστρατίζω.» («Σαμοθράκη», 1906-09)\n«Θα ήμουν σαν το κύμα, θα ήμουν σαν το χορτάρι και σαν τον άνεμο και σαν το βράχο. Δεν είμαι άνθρωπος.»(«Στήν Πόλη», περ. «Νουμάς», τ. 129-130, Ιαν. 1905)\nΓια τον Κοινοτισμό\n«Όπου βρεθούνε δέκα Ρωμιοί φτειάνουν κοινότητα. Συνάζουν πρώτα χρήματα για την εκκλησιά. Άμα τη χτίσουνε φέρνουν παπά. Έπειτα και τις γυναίκες τους. Ύστερα, με τους δίσκους της εκκλησιάς, συνάζουν χρήματα και φτειάνουνε σκολειό. Τέλος φέρνουνε δάσκαλο για τα παιδιά τους – και νά την η κοινότητα.».\n«Ο ελληνισμός είναι μια οικογένεια από κοινότητες. Το έθνος μας ολάκερο πάλι με κοινότητες πρέπει να κυβερνηθεί, και μόνο με κοινότητες θα προκόψει.»\nΓια τους νεοραγιάδες,\nΓια την Ενωμένη Ευρώπη,\n«Μόνο εμείς, όσοι νοιώθουμε την δική μας την πατρίδα, μπορούμε να νοιώσουμε και των άλλων τις πατρίδες. Πρώτα πρέπει να νοιώσω τον εαυτό μου καλά, έπειτα καλά το έθνος μου και έτσι φθάνω στην ανθρωπότητα. Όσοι λένε πως είναι κοσμοπολίτες και δεν περνούν από όλα αυτά τα στάδια δεν μπορούν να νοιώσουν την ανθρωπότητα…».\nΔραγούμης Ίων (Ίδας), 10 άρθρα στο «ΝΟΥΜΑ», εκδ. Ρηγόπουλος, Θεσσαλονίκη 1994\nΙστορία του Ελληνικού έθνους, εκδοτική Αθηνών, τ. ΙΓ, Αθήνα 2000\nΚόρμαλης Αθανάσιος, Η εκτέλεση του Ιωνος Δραγούμη στον τύπο της εποχής, εκδ. Πελασγός, Αθήνα 1994\nΒερέμης Θάνος, Από το εθνικό κράτος στο έθνος δίχως κράτος (Ο ιδιόμορφος εθνικισμός του Δραγούμη και του Σουλιώτη στις αρχές του 20ου αι), Αθήνα 2003\nΕλευθέριος Βενιζέλος, Ελλάδα, Ιουλιανά, ιστορία, Ίων Δραγούμης, Χαράλαμπος Ανδριανόπουλος\nΚώστας Αγέρης από την Τραπεζούντα: «Ζητάμε αναγνώριση, όχι εκδίκηση για τη Γενοκτονία»


Ο «δυνατός» Άντιτς και η… διαφήμιση! – Sport24 Πάτρας\nΟ «δυνατός» Άντιτς και η… διαφήμιση!\nΣτα 32 του ο Πέρο Άντιτς ετοιμάζεται να κάνει το μεγάλο βήμα στην καριέρα του και να αγωνιστεί για πρώτη φορά στο ΝΒΑ καθώς έχει έρθει σε συμφωνία με τους Ατλάντα Χοκς. Από πρωταθλητής (δις) στην Ευρώπη περνά τον Ατλαντικό.\nΑυτό μάλιστα το τελευταίο είναι και το στοιχείο που προτάσσουν ιδιαίτερα τα αμερικανικά Μέσα στην είδηση της μεταγραφής του στα «γεράκια» της Ατλάντα.\nΌλοι σημειώνουν πως θα είναι ο αντικαταστάτης του Ζάζα Πατσούλια και πως πρόκειται για έναν παίκτη που θα έρχεται από τον πάγκο για να δίνει λύσεις στη ρακέτα των Χοκς, που πρόσφατα ενισχύθηκε και με τον Έλτον Μπραντ.\nΜέχρι εδώ καλά. Τα… περίεργα όμως έρχονται στην ανάλυση των στοιχείων του Άντιτς. Με βάση τα όσα είδαμε στην Ελλάδα τα τελευταία δύο χρόνια και τον τρόπο με τον οποίο αγωνίζεται ο Άντιτς, ξενίζει κάποιον όταν διαβάζει πως θα βοηθήσει πχ με τη δύναμή του! Ή πως θα έρχεται από τον πάγκο για να ενισχύει την ομάδα στον τομέα των ριμπάουντ.\nΜάλιστα αξίζει να σημειωθεί ο παραλληλισμός που έκανε το hoops hype αμέσως μετά από τη διαρροή της είδησης. Έγραψε λοιπόν η ιστοσελίδα στο twitter πως «Είναι ένας παίκτης σαν τον Χόρχε Γκαρμπαχόσα. Πιο δυνατός και πιο αθλητικός. Ο Γκαρμπαχόσα όμως είχε υψηλότερο μπασκετικό iq».\nΠάντως σε πολλούς δημιούργησε απορία η επιλογή, από τη στιγμή μάλιστα που οι Χοκς έχουν στο στόχαστρό τους και τον Γκρεγκ Όντεν. Από την άλλη, αρκετή βρήκαν λογική σε αυτό και από το γεγονός πως και στο ντραφτ οι επιλογές της Ατλάντα ήταν από την Ευρώπη.\nΗ… καλύτερη διαφήμιση\nΤα ρεπορτάζ πάντως για τον Άντιτς αποτελούν σίγουρα την καλύτερη διαφήμιση για τον Ολυμπιακό! Σχεδόν παντού, όπου αναφέρεται η είδηση, υπάρχουν φωτογραφίες των «ερυθρόλευκων» ενώ όλοι τονίζουν όπως είναι η ομάδα που έχει κατακτήσει τα δύο τελευταία χρόνια το πρωτάθλημα Ευρώπης.\nΈνα ακόμα… παράσημο για τον Ολυμπιακό, είναι η -πολλές φορές- αναφορά για την «γνωστή ομάδα Ολυμπιακός».\nΡούκι της χρονιάς!\nΜετά από την κοινοποίηση της είδησης από τον Μίσκο Ραζνάτοβιτς πολλοί ήταν εκείνοι που έσπευσαν να δώσουν τα συγχαρητήριά τους στον Σκοπιανό φόργουορντ/σέντερ.\nΚαι βέβαια και πρώην συμπαίκτες του. Όπως ο Κάιλ Χάινς που μαζί με τα συγχαρητήρια τον… έχρισε και καλύτερο ρούκι της επόμενη σεζόν! Μάλιστα το συγκεκριμένο είχε και τη «συμφωνία» του Τζος Πάουελ.\nΠροηγούμενο άρθρο Ετοιμάζει ταξίδι στην Κίνα ο Παναθηναϊκός!\nΕπόμενο άρθρο Χαμόγελα για Αρβανίτη και Καραγκούνη στη Ρωσία\nΑγκαλιά με την πρόκριση ο Προμηθέας (67-56 την Μπρέσια)\nΣτο πλευρό του Νταμπίζα, Αλαφούζος και Σαραβάκος\nΡελάνς με Κουρμπέλη η ΑΕΚ\nΑνακοίνωση – Διαμαρτυρία απο την Αθλητική Ένωση Καλαβρύτων\nΠρομηθέας: Ξεκίνησε η διάθεση των εισιτηρίων για τον πρώτο μικρό τελικό\nΑπόλλωνας: Σάλπισμα αντεπίθεσης


Εκτίμηση ωοθηκικών εφεδρειών – Materna Care\nΕκτίμηση ωοθηκικών εφεδρειώνVithleem Gkouvelou2017-10-11T10:13:10+00:00\nΗ εκτίμηση των ωοθηκικών εφεδρειών εξετάζει την επίδοση και την επάρκεια των ωοθηκών. Με την καθυστέρηση στη μητρότητα που παρατηρείται όλο και συχνότερα, αυτά τα τεστ έχουν αποκτήσει τεράστια σημασία. Συχνά, είναι από τις πρώτες εξετάσεις που ζητάμε στην προσέγγιση της γονιμότητας μίας ασθενούς. Η εκτίμηση των ωοθηκικών εφεδρειών μπορεί επίσης να γίνει στην εφηβεία, αλλά και σε γυναίκες με κλινική υποψία συνδρόμου πολυκυστικών ωοθηκών ή πρόωρης ωοθηκικής ανεπάρκειας.\nΌσο η ηλικία της γυναίκας αυξάνει η λειτουργία των ωοθηκών ξεκινά να εξασθενεί, ο αριθμός των ωοθυλακίων μειώνεται, και η ποιότητα των ωαρίων χειροτερεύει. Καθώς η ηλικία από μόνη της δεν είναι δυνατόν να αποτελεί προγνωστικό παράγοντα για την ωοθηκική εφεδρεία, χρησιμοποιούμε συγκεκριμένες εξετάσεις που μας αποκαλύπτουν σημαντικές πληροφορίες για τα εναπομείναντα ωοθυλάκια.\nΚαταβολές ωοθυλακίων – Antral Follicle Count (AFC)\nΗ εξέταση αυτή πραγματοποιείται με εσωτερικό (διακολπικό) υπερηχογράφημα στις 4 πρώτες ημέρες της εμμήνου ρύσεως. Καθορίζει τον αριθμό των μικρών ωοθυλακίων που βρίσκονται μέσα στην κάθε ωοθήκη. Μετρώνται μόνο τα ωοθυλάκια με μέγεθος μεταξύ 2-6mm και τα αποτελέσματα ανακοινώνονται άμεσα, με την ολοκλήρωση του υπερηχογραφήματος.\nΩοθυλακιοτρόπος ορμόνη – Follicular Stimulating Hormone (FSH)\nΠρόκειται για εξέταση αίματος που πραγματοποιείται μεταξύ 2ης και 4ης ημέρας της εμμήνου ρύσεως, η οποία μετράει τα επίπεδα της ορμόνης που παράγεται από την υπόφυση.\nAnti-Müllerian Ηormone (AMH)\nΠρόκειται για εξέταση αίματος που μετρά τα επίπεδα της ορμόνης AMH, η οποία παράγεται από τα κοκκώδη κύτταρα των μικρών ωοθυλακίων που βρίσκονται μέσα στην ωοθήκη. Μεγάλος αριθμός μελετών προτείνουν ότι το μέγεθος της δεξαμενής αναπτυσσόμενων ωοθυλακίων επηρεάζεται σημαντικά από το μέγεθος της δεξαμενής των εναπομείναντων αρχέγονων ωοθυλακίων (μικροσκοπικών ωοθυλακίων που βρίσκονται σε «βαθύ ύπνο»). Επομένως, τα επίπεδα της AMH στο αίμα πιστεύεται ότι αντανακλούν το συνολικό αριθμό των ωοθυλακίων που απομένουν στις ωοθήκες, δηλαδή είναι ένας ισχυρός δείκτης όχι μόνο των ωοθηκικών εφεδρειών, αλλά και της λειτουργικότητας της ωοθήκης. Η εξέταση αίματος για την AMH μπορεί να γίνει σε οποιαδήποτε ημέρα του κύκλου.


Ξάνθη για όλους: Kλειστό Κολυμβητήριο Ξάνθης. Όνειρο θερινής νυκτός; | Όμορφη Πόλη\nΑρχική » Ξάνθη για όλους: Kλειστό Κολυμβητήριο Ξάνθης. Όνειρο θερινής νυκτός;\nΞάνθη για όλους: Kλειστό Κολυμβητήριο Ξάνθης. Όνειρο θερινής νυκτός;\nΥποβλήθηκε από vmavridou στις Τετ, 2020-08-05 14:06.\nΤο θέμα του κολυμβητηρίου επαναφέρει με ανακοίνωση της η δημοτική παράταξη ‘Ξάνθη για Όλους’, την οποία ανακοίνωση συνοδεύει με φωτογραφικό υλικό.\n«Όταν τα ερωτήματα πληθαίνουν και οι απαντήσεις μειώνονται, μάλλον κάτι συμβαίνει…\nΙδού λοιπόν το κολυμβητήριο της πόλης μας, όπως είναι σήμερα….»


EdipsosPost: ΣΤΟ "ΨΥΓΕΙΟ" Η ΑΙΔΗΨΟΣ ΤΙΣ ΕΠΟΜΕΝΕΣ ΗΜΕΡΕΣ\nΣΤΟ "ΨΥΓΕΙΟ" Η ΑΙΔΗΨΟΣ ΤΙΣ ΕΠΟΜΕΝΕΣ ΗΜΕΡΕΣ\nΔεύτερο κύμα κακοκαιρίας αναμένεται να πλήξει, σύμφωνα με τους μετεωρολόγους, την Αιδηψό τα ξημερώματα της Τετάρτης με ασθενής χιονοπτώσεις , οι οποίες θα διαρκέσουν έως το βράδυ της ίδιας ημέρας. Την Πέμπτη ο καιρός θα είναι νεφελώδης και την Παρασκευή νέες χιονοπτώσεις θα σημειωθούν στην πόλη μας. Η θερμοκρασία προβλέπεται να φτάσει ακόμα και τους -3°C και η αισθητή τους -6°C.\nΑλείψτε με λάδι το φτυάρι σας για να μην κολλάει το χιόνι επάνω του την ώρα που το απομακρύνετε από την αυλή σας.\n- Δώστε του περισσότερη τροφή! Όταν κάνει κρύο, το κατοικίδιό μας καταναλώνει περισσότερες θερμίδες για να μπορέσει να κρατηθεί στη φυσιολογική του θερμοκρασία. Γι’ αυτό προτιμήστε, εκτός από μεγαλύτερη ποσότητα τροφής, να τους δώσετε τους τροφές πλούσιες σε λιπαρά και πρωτεΐνες.\n- Προσέξτε το νερό του! Βεβαιωθείτε ότι έχει άφθονο νερό διότι η αφυδάτωση μπορεί να οδηγήσει σε υποθερμία. Επίσης, προτιμήστε τα πλαστικά μπολ και όχι τα μεταλλικά διότι, στα μεταλλικά, ενδέχεται να κολλήσει η γλώσσα τους.\nΑναρτήθηκε από Edipsos Post στις 7:08:00 μ.μ.


Γεννηματά: Εθνική γραμμή και αρραγές εσωτερικό μέτωπο απέναντι στην Τουρκία | HuffPost Greece\n11/08/2020 13:51 EEST | Updated 11/08/2020 13:53 EEST\nΑστάθεια και αντιφάσεις καταλογίζει στην κυβέρνηση το Κίνημα Αλλαγής.\n«Οπως έχουμε τονίσει η ξεκάθαρη και σταθερή ελληνική στάση μπορεί να εξασφαλίσει τον πιο ενεργό ρόλο της ΕΕ και να μην επιτρέψει τη συνέχιση της αδράνειας του ΝΑΤΟ. Οι κυρώσεις έπρεπε να έχουν ήδη αποφασιστεί. Το ΝΑΤΟ να μην παριστάνει τον Πόντιο Πιλάτο, να σταματήσει την πολιτική των ίσων αποστάσεων. Δεν μπορεί να κάνει πως δεν καταλαβαίνει ότι ένα κράτος-μέλος υφίσταται προσβολή των κυριαρχικών του δικαιωμάτων από άλλο μέλος της συμμαχίας. Ομως τούτη την ώρα», καταλήγει η δήλωση της Φ. Γεννηματά, «που διακυβεύονται θεμελιώδη συμφέροντα και δικαιώματα της χώρας, η κυβέρνηση της ΝΔ, δείχνει να μην έχει ολοκληρωμένη εθνική στρατηγική. Οι επιλογές της αναιρούν η μια την άλλη, η πολιτική της διακρίνεται από αστάθεια και αντιφάσεις.\nPLUS: Τουρκία Ελληνοτουρκικά Γεννηματά Κίνημα αλλαγής Ανατολική Μεσόγειος


Από τον Βενέτικο στον Αλιάκμονα: εξήντα χιλιόμετρα υδάτινης πορείας | Η Εφημερίδα των Συντακτών\nΗ λίμνη Ιλαρίωνα και η μονή Ζάβορδας\nΕΝΤΥΠΗ ΕΚΔΟΣΗ 08.05.2022, 12:33\nΝομός Γρεβενών: Εξερευνούμε ένα από τα πλέον ενδιαφέροντα παραποτάμια οικοσυστήματα της Ελλάδας, ανιχνεύουμε τα σημάδια που άφησαν οι άνθρωποι στο πέρασμα των αιώνων, απολαμβάνουμε τα υπέροχα τοπία και ανεβάζουμε την αδρεναλίνη διασχίζοντας μερικά από τα ομορφότερα φαράγγια της χώρας.\nΟ ποταμός Αλιάκμονας με συνολικό μήκος 297 χιλιόμετρα είναι το μεγαλύτερο ποτάμι της Ελλάδας και πηγάζει από τα υψίπεδα του Γράμμου και του Βοΐου, στο βορειοδυτικό άκρο της Ελλάδας. Ενας σημαντικός του παραπόταμος είναι ο Βενέτικος που γεννιέται πάνω στα όρια των νομών Γρεβενών και Ιωαννίνων. Το γρεβενιώτικο ποτάμι αποστραγγίζει μια εκτεταμένη ορεινή περιοχή των βουνών Βασιλίτσα, Λύγκος και Ορλιακας.\nΟ Βενέτικος ύστερα από μια πραγματικά επεισοδιακή πορεία θα σμίξει με τον κύριο κορμό του Αλιάκμονα κοντά στο Ελευθεροχώρι. Λίγο χαμηλότερα, περίπου στο ύψος της Δεσκάτης, ο Αλιάκμονας εγκλωβίζεται στα νερά της νεότευκτης λίμνης Ιλαρίωνα σχηματίζοντας έτσι ένα από τα νεότερα παραλίμνια τοπία της χώρας.\nΕδώ θα σας προτείνουμε έξι ξεχωριστές στάσεις σε σημεία που έχουν εύκολη πρόσβαση με το αυτοκίνητο και θα σας φέρουν κοντά σε αυτό το μοναδικό για τα ελληνικά μεσογειακά δεδομένα παραποτάμιο οικοσύστημα.\nΤο Σπήλαιο είναι ένα μικρό παραδοσιακό χωριό που απέχει από την πόλη των Γρεβενών 25 χιλιόμετρα και βρίσκεται σε ύψος 950 μέτρων στις παρυφές του Ορλιακα. Από την πλατεία του χωριού ένας τσιμεντένιος δρόμος ξεκινά και κατηφορίζει για 7 χιλιόμετρα ώς την είσοδο του φαραγγιού όπου στέκεται ένα πανέμορφο μονότοξο πέτρινο γεφύρι. Σε αυτό το σημείο θα έχουμε την πρώτη μας επαφή με το ποτάμι που Βενέτικου που διατρέχει με τα κρυστάλλινα νερά του την ορεινή κοιλάδα Κανάβι.\nΤο πέτρινο γεφύρι της Πορτίτσας χτίστηκε πιθανόν στα μέσα του 19ου αιώνα, δίνοντας διέξοδο στην επικοινωνία των ντόπιων, ανάμεσα στα χωριά Σπήλαιο, Μοναχίτι, Τρίκωμο. Από το λιθόκτιστο τόξο του διάβαιναν οι βοσκοί και τα κοπάδια τους όταν μετακινούνταν από τα χειμαδιά στα ορεινά λιβάδια. Στην Πορτίτσα το ποτάμι εγκλωβίζεται ορμητικά στο στενό άνοιγμα του βράχου και στριφογυρνά με δύναμη καθώς παλεύει για να βρει διέξοδο στη θέση «Καρούτες», κοντά στο χωριό Τρίκωμο. Το καλοκαίρι που το νερό είναι σαφώς λιγότερο, η διάσχιση του φαραγγιού είναι μια θαυμάσια εμπειρία.\nΕπίσης μια καλή ιδέα για όσους αγαπούν την πεζοπορία είναι -ξεκινώντας από το Σπήλαιο- να ακολουθήσουν το σημαδεμένο μονοπάτι ώς το γεφύρι της Πορτίτσας. Για περισσότερες πληροφορίες για ασφαλείς οικοπεριηγητικές διαδρομές στην ευρύτερη περιοχή των Γρεβενών, απευθυνθείτε στο Γραφείο Οικοτουρισμού Overland, τηλ. 6977772542, υπεύθυνος κ. Απόστολος.\nΤρίκωμο, γεφύρι Αζίζ Αγά\nΠηγαίνοντας από τα Γρεβενά προς το χωριό Τρίκωμο θα πρέπει να καλύψετε μια απόσταση περίπου 20 χιλιομέτρων σε ασφάλτινο, επαρχιακό δρόμο. Λίγο πριν από το χωριό θα δείτε το χωμάτινο δρομάκι που θα σας βγάλει και πάλι στις όχθες του Βενέτικου ποταμού, στο σημείο όπου ορθώνεται το πανέμορφο μονότοξο γεφύρι του Αζίζ Αγά. Το γεφύρι έχει άνοιγμα τόξου 15 μέτρων, το μεγαλύτερο σε άνοιγμα τόξο από όλα τα σωζόμενα γεφύρια της Μακεδονίας. Χτίστηκε επί Τουρκοκρατίας το 1727 και χρηματοδοτήθηκε από τον Αζίζ Αγά. Το σημαντικό αυτό γεφύρι βρισκόταν πάνω στους ορεινούς δρόμους που συνέδεαν την Ηπειρο με τη Μακεδονία, τα Βλαχοχώρια με τα Κουπατσαραίικα χωριά.\nΝα αναφέρουμε ότι τα Κουπατσοχώρια διασκορπίζονται κυρίως γύρω από την κοίτη του Βενέτικου ποταμού και πήραν το όνομά τους από τη βλάχικη λέξη «κουπάτσου» που σημαίνει βελανιδιά. Σε αυτό το σημείο ο Βενέτικος έχει μια αρκετά φαρδιά κοίτη και καθώς διατρέχει την όμορφη κοιλάδα χτυπά με δύναμη τα νερά του στις κροκάλες των όχθεων δημιουργώντας χαρούμενους, ρυθμικούς ήχους.\nΣτα γεφύρια του Σπανού και του Ελευθεροχωρίου\nΣε μικρή απόσταση από τον επαρχιακό δρόμο που συνδέει τα Γρεβενά με το Μέτσοβο, πάλι επάνω στην κοίτη του Βενέτικου, θα δούμε τα πολύτοξα γεφύρια του Σπανού και του Σταυροχωρίου. Αν έχετε έναν καλό χάρτη θα εντοπίσετε εύκολα τη θέση τους, αφού βρίσκονται λίγο πιο χαμηλά από το κεφαλοχώρι Κηπουριό.\nΣε αυτό το σημείο ο Βενέτικος κυλά τα γοργά νερά του ανάμεσα σε βράχους και κροκάλες δημιουργώντας σε αρκετά σημεία μικρά υδάτινα σκαλοπάτια. Αλλού πάλι εγκλωβίζεται σε λιλιπούτειες πέτρινες χαράδρες και τα νερά του βαθαίνουν και περιδινίζονται. Σε αυτά τα απόμερα μέρη η αρκούδα κυνηγά έντομα αλλά και ψάρια, ενώ στα νερά του κολυμπούν η βίδρα αναζητώντας όστρακα και καβούρια και η άγρια πέστροφα της Πίνδου, παραμονεύοντας τη λεία της. Ενα όμορφο σημείο για να απολαύσετε επίσης το ποτάμι είναι από τη σύγχρονη γέφυρα του Ελευθεροχωρίου.\nΜονή Τουρνικίου, η Παναγιά που «περπάτησε»\nΑμέσως μετά τη γέφυρα του Ελευθεροχωρίου, ο Βενέτικος σμίγει τα νερά του με τον κυρίως κορμό του Αλιάκμονα που έρχεται από τα βόρεια. Το ποτάμι σε αυτό το σημείο απλώνεται σαν φίδι στον κάμπο και αργοσέρνει τη μακρόστενη κοίτη του ανάμεσα σε κτήματα, μικρά χωριά και βαθυπράσινες κοιλάδες. Αξίζει να πάτε στο χωριό Παλιούρια (52 χλμ. από τα Γρεβενά), να περάσετε τη γέφυρα του Αλιάκμονα και να κατευθυνθείτε προς τον οικισμό Παναγία που βρίσκεται στην αντικρινή πλευρά, ενώ οδηγώντας παράλληλα με τις όχθες της λίμνης να φτάσετε ώς τη Μονή Τορνικίου.\nΠρόκειται για ένα σημαντικό μοναστηριακό συγκρότημα που χτίστηκε τον 12ο αιώνα. Οταν ολοκληρώθηκαν τα σχέδια για τη δημιουργία της λίμνης Ιλαρίωνα-Αλιάκμονα το σημαντικό θρησκευτικό μνημείο κινδύνευσε να χαθεί για πάντα στα νερά της. Ετσι αποφασίστηκε η μεταφορά της μονής αρκετά μέτρα ψηλότερα από την αρχική της θέση, δηλαδή εκεί που τη βλέπουμε σήμερα.\nΝα αναφέρουμε πως η τεχνητή λίμνη του Ιλαρίωνα σχηματίστηκε το 2012 μετά την ανύψωση του τέταρτου στη σειρά φράγματος που κατασκεύασε η ΔΕΗ στο ποτάμι, με σκοπό την παραγωγή υδροηλεκτρικής ενέργειας, τη διασφάλιση της ποιοτικής ύδρευσης της Θεσσαλονίκης και την άρδευση του κάμπου της Δυτικής Μακεδονίας.\nΛίμνη Ιλαρίωνα, Μονή Ζάβορδας και σκήτη οσίου Νικάνορα\nΠολύ κοντά στην κοίτη του Αλιάκμονα, στην κορφή ενός λόφου που δεσπόζει πάνω από το σημείο όπου το ποτάμι εγκλωβίζεται στα στενά και σήμερα απλώνεται η υδάτινη επιφάνεια της λίμνης, συναντάμε τη Μονή Ζάβορδας. Το μοναστήρι χτίστηκε το 1537 από τον όσιο Νικάνορα και σήμερα έχει ανακαινιστεί από τη Βυζαντινή Εφορεία Αρχαιοτήτων. Στο καθολικό υπάρχουν αγιογραφίες του αγιογράφου Φράγκου Κατελάνου (1542), που είχε δεχτεί επιρροές από την ιταλική τέχνη.\nΑπό το μοναστήρι υπάρχει εντυπωσιακό μονοπάτι προστατευμένο με μεταλλική κουπαστή που οδηγεί στην ανακαινισμένη σκήτη του Αγίου Νικάνορα, χτισμένη στον κάθετο βράχο, πάνω από τα νερά της λίμνης. Να σημειώσουμε πως η σκήτη, που κυριολεκτικά είναι κολλημένη στον κάθετο βράχο, προϋπήρχε του μοναστηριού της Ζάβορδας. Εσωτερικά αναπτύσσεται σε τρία επίπεδα και είναι αγιογραφημένη με θαυμάσιες νωπογραφίες.\n● Ξενοδοχείο «Μηλιώνης» (2 χλμ. έξω από την πόλη) τηλ. 24620 81766\n● «Hotel Metropolis» τηλ. 24620 80571\n● «Βίλα Αλεξάνδρα» τηλ. 24620 25660\n● «Παπαζήσης» τηλ. 24620 85712\n● «Overland Stone House», πλήρως εξοπλισμένη κατοικία, ιδανική για οικογένειες και μεγάλες παρέες που θέλουν να εξερευνήσουν την γρεβενιώτικη Πίνδο, τηλ. 6974945354, κ. Μαρία


Τα 10 καλύτερα ξενοδοχεία κοντά σε: Goa - Chitra - TripAdvisor\nΤα καλύτερα ξενοδοχεία κοντά σε: Goa - Chitra, Σαλτσέτε\nSt. John the Baptist Church Road | Mondo-Waddo, Benaulim, 403716, Ινδία\nGoa - Chitra: Διαβάστε κριτικές\n549 από 2.671 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Goa - Chitra\n2,0 χλμ. από Goa - Chitra\n3,0 χλμ. από Goa - Chitra\n2,7 χλμ. από Goa - Chitra\n1,9 χλμ. από Goa - Chitra\n3,9 χλμ. από Goa - Chitra\n1,2 χλμ. από Goa - Chitra\n2,1 χλμ. από Goa - Chitra\n2,4 χλμ. από Goa - Chitra\n4,4 χλμ. από Goa - Chitra\n3,2 χλμ. από Goa - Chitra\n4,0 χλμ. από Goa - Chitra\n2,3 χλμ. από Goa - Chitra\n2,5 χλμ. από Goa - Chitra\n3,6 χλμ. από Goa - Chitra\n5,8 χλμ. από Goa - Chitra\n6,6 χλμ. από Goa - Chitra\n6,2 χλμ. από Goa - Chitra\n7,4 χλμ. από Goa - Chitra\n5,6 χλμ. από Goa - Chitra\n7,5 χλμ. από Goa - Chitra


Αιρετικές απόψεις για το Ναύπλιο: Η κοινωνία της οίησης\nΑναρτήθηκε από μαύρο πρόβατο στις 11:40 μ.μ.\nBabis Papacharalabus 16 Δεκεμβρίου 2015 - 11:07 π.μ.\n"Οι ευνοούμενοι του φεγγαριού"!!!Τι μου θυμίσατε!!! Τρομερές συζητήσεις με τον Βασίλη Ραφαηλίδη και πολύ αργότερα με τον ίδιο τον Ιοσελιάνι. Την θεωρούσε καλύτερή του ταινία! Καλημέρα.


Ο καυγάς για το πάπλωμα και η σημαία στον άριστο | Alfavita\nΕκπαίδευση 15.10.2019 - 21:46\nΠοιο είναι το πάπλωμα; Ο τρόπος και ο χρόνος αξιολόγησης των εκπαιδευτικών. Η κυβέρνηση θέλει να εφαρμόσει μία σκληρή, εκπορευόμενη απ’ τις οδηγίες του ΟΟΣΑ για την παιδεία αξιολόγηση, με επιπτώσεις τουλάχιστον στην μισθολογική και βαθμολογική εξέλιξη, εγκαθιστώντας μία κουλτούρα συνεχούς και εντατικής αξιολόγησης του εκπαιδευτικού έργου ακόμα και από φορείς εκτός του υπουργείου παιδείας\nΚλήρωση ή αριστεία για την σημαία; Ο κακός χαμός. Απόφαση του ΣτΕ που δεν βρίσκει αντισυνταγματική την προηγούμενη ρύθμιση για την κλήρωση. Εγκύκλιοι της υφυπουργού Παιδείας κ. Ζαχαράκη «υπό την διαλυτική αίρεση» της ψήφισης του σχετικού νόμου για την σημαία και την δημοσίευσή του στο ΦΕΚ, που τροποποιεί τον προηγούμενο για την κλήρωση. Ανακοίνωση της Δ.Ο.Ε. με γνωμοδότηση της νομικής της συμβούλου περί παράνομων εγκυκλίων πριν την δημοσίευση του νέου νόμου στο ΦΕΚ, με την προτροπή της μη εφαρμογής τους από τους εκπαιδευτικούς «υπαλλήλους». Μία παρατήρηση επ’ αυτού: Μικρής πρακτικής σημασίας η ανακοίνωση αυτή, διότι σήμερα ψηφίζεται ο νέος νόμος και το πολύ σε μία εβδομάδα θα δημοσιευθεί στο ΦΕΚ. Άρα πολύ κακό για το τίποτε; Όχι, το αντίθετο θα έλεγα. Μία ελάχιστη γεύση μας δίνει η ομιλία της υπουργού Παιδείας κ. Κεραμέως στη Βουλή. Αναφέρει ειδικότερα, απαντώντας σε σχετικές αιτιάσεις της αντιπολίτευσης ότι δεν ευθυγραμμίζεται με την απόφαση του ΣτΕ, η οποία δεν βρήκε αντισυνταγματική την προηγούμενη ρύθμιση για την κλήρωση: «…Εμείς ποτέ δεν είπαμε ότι η ρύθμιση για την κλήρωση είναι αντισυνταγματική. Εμείς νομοθετούμε εκφράζοντας την ιδεολογική μας αντίθεση σε αυτήν και προχωράμε σε διαφορετική ρύθμιση για την επιλογή του σημαιοφόρου, βάσει επίδοσης. Η κίνησή μας αυτή πρόκειται για κίνηση πρωτίστως συμβολισμού, με σκοπό την επιβράβευση της προσπάθειας των μαθητών και την παροχή κινήτρου για την βελτίωση των επιδόσεών τους, ήδη από φέτος για το διδακτικό έτος 2019-2020…».\nΚίνηση συμβολισμού για την ιδεολογική θεώρηση της Ν.Δ. για τον τρόπο επιβράβευσης των αρίστων μαθητών των δημοτικών σχολείων. Στόχευση αιχμής της πολιτικής του κυβερνώντος κόμματος για την εκπαίδευση.\nΌλα τα παραπάνω είναι τα δεδομένα για την υπόθεση της σημαίας μέχρι σήμερα. Επιτρέψτε μου να μην ασχοληθώ με την πολιτική και νομική ουσία της υπόθεσης, αλλά με τον παρασκηνιακό πόλεμο που μαίνεται πίσω και γύρω από αυτήν, σύμφωνα πάντα με την συνομωσιολογική μου προσέγγιση που πάντοτε βασίζεται σε ενδείξεις και όχι σε αποδείξεις. Πώς θα μπορούσε άλλωστε να υπάρχουν αποδείξεις για κάτι που εξελίσσεται παρασκηνιακά;\nΠαρακάτω θα προσπαθήσω να επιχειρηματολογήσω για το γεγονός ότι ο καυγάς γίνεται για το πάπλωμα και όχι για την σημαία.\nΈνδειξη πρώτη. Κυβερνητικός προγραμματισμός για την θεσμοθέτηση της αξιολόγησης των εκπαιδευτικών εντός Δεκεμβρίου.\nΈνδειξη δεύτερη. Δηλώσεις Κεραμέως κατά την επίσκεψή της στο νησί της Λέρου για το ότι η άμεση και ευθεία επικοινωνία με τους εκπαιδευτικούς είναι ο καλύτερος τρόπος για να μαθαίνει τα προβλήματα της εκπαίδευσης από πρώτο χέρι.\n΄Ενδειξη τρίτη. Η σημαία στον άριστο ως συμβολισμός της πολιτικής της Ν.Δ. για την εκπαίδευση.\nΈνδειξη τέταρτη. Βαρυσήμαντη ανακοίνωση της Δ.Ο.Ε. περί παράνομων εγκυκλίων της υφυπουργού κ. Ζαχαράκη για την σημαία στην παρέλαση της 28ης Οκτωβρίου. Παρατήρηση: Άλλες φορές για μεγαλύτερης πρακτικής για τους εκπαιδευτικούς σημασίας θέματα η Δ.Ο.Ε. τήρησε «σιγήν ιχθύος». Τώρα υπερθεματίζει, μάλλον αχρείαστα, δεδομένου ότι ο νόμος θα δημοσιευθεί εγκαίρως στο ΦΕΚ. Χτύπημα θα μπορούσα να το πω και κάτω από τη μέση, για ένα μέγιστης για τη Ν.Δ συμβολικής σημασίας θέμα για την πολιτική της ιδεολογία στον τομέα της εκπαίδευσης. Ας σημειωθεί ότι στη ΔΟΕ επικρατεί η συνδικαλιστική παράταξη της Ν.Δ η ΔΑΚΕ.\nΠου θέλω να καταλήξω; Επισημαίνω και πάλι ότι όλα τα συμπεράσματα που παραθέτω προκύπτουν απ’ τη συνομωσιολογική μου θεώρηση των πραγμάτων και από την εμμονή που έχω να ψάχνω πάντα πίσω απ τα γεγονότα και να «ανακαλύπτω» φανταστικές πλεκτάνες και εχθρούς.\nΠιστεύω ότι όλος ο καβγάς για τη σημαία γίνεται για το πάπλωμα, όπως είπα παραπάνω. Ποιο είναι το πάπλωμα; Ο τρόπος και ο χρόνος αξιολόγησης των εκπαιδευτικών.\nΗ κυβέρνηση θέλει να εφαρμόσει μία σκληρή, εκπορευόμενη απ’ τις οδηγίες του ΟΟΣΑ για την παιδεία αξιολόγηση, με επιπτώσεις τουλάχιστον στην μισθολογική και βαθμολογική εξέλιξη, εγκαθιστώντας μία κουλτούρα συνεχούς και εντατικής αξιολόγησης του εκπαιδευτικού έργου ακόμα και από φορείς εκτός του υπουργείου παιδείας.\nΣε αυτήν την στόχευση και την πρόθεση βρίσκει αντιμέτωπους ακόμα και τους παραταξιακούς της συνδικαλιστές, οι οποίοι δεν μπορούν να ελέγξουν τη βάση τους στον εκπαιδευτικό κόσμο προς την οποία τάζουν μία ελαφριά και άνευ ουσίας αξιολόγηση, η οποία θα εφαρμοστεί σε βάθος χρόνου, γνωρίζοντας όμως ότι αυτό δεν μπορεί να επιτευχθεί γιατί η παρούσα όπως και η προηγούμενη κυβέρνηση έχει δεσμευθεί για κάτι διαφορετικό.\nΣε αυτή τους την τακτική δεν έχουν βρει έως τώρα συμπαραστάτες στην πολιτική ηγεσία του υπουργείου, για τον λόγο αυτό επιδεικνύουν με λεονταρισμούς τις δυνάμεις τους χτυπώντας ένα συμβολικό και μεγάλης επικοινωνιακής σημασίας θέμα για την κυβέρνηση, όπως η αριστεία και η σημαία. Είναι σαν να λένε: «Προσέξτε. Είμαστε και εμείς εδώ. Μπορούμε να σας κάνουμε χαλάστρα. Δώστε μας κάτι τουλάχιστον για τα μάτια του κόσμου».\nΜέσα σε όλη αυτή τη διαμάχη βρίσκει πρόσφορο έδαφος και η αντιπολίτευση να κάνει το κομμάτι της, έχοντας υποτιθέμενο συμπαραστάτη και την απόφαση του ΣτΕ. Όμως τεχνηέντως κάνει πως δεν ξέρει ή παραγνωρίζει το γεγονός ότι με την απόφαση αυτή το ΣτΕ έκρινε ότι η προσφυγή γονέων για την αντισυνταγματικότητα της κλήρωσης για την σημαία δεν ευσταθεί και την απέρριψε. Αυτό δεν σημαίνει βέβαια εξ αντιδιαστολής ότι η νέα ρύθμιση για την σημαία στον άριστο είναι αντισυνταγματική, ούτε χαράσσεται γραμμή για τον τρόπο που πρέπει να νομοθετήσει η κυβέρνηση επ’ αυτού.\nΈτσι πιστεύω ότι έχουν τα πράγματα και μάλιστα από μία θέση ανεξάρτητη και έξω από αυτά. Απλά και μόνο από το συσχετισμό κάποιων φαινομενικά ασύνδετων γεγονότων. Δεν πειράζει έτσι είναι η πολιτική και ο συνδικαλισμός και ορισμένα πράγματα γίνονται και δεν λέγονται και άλλα λέγονται και δεν γίνονται.\nΑυτό όμως που με ενοχλεί είναι ότι δήθεν όλοι κοπτόμαστε για το καλό των μαθητών και ανησυχούμε τάχα για τον αιφνιδιασμό που θα αντιμετωπίσουν στην παρέλαση και για την έλλειψη ή ανεπάρκεια προετοιμασίας για αυτήν.\nΑν όμως πραγματικά για αυτό ενδιαφερόμασταν θα αφήναμε κατά μέρος διαδικαστικής φύσεως νομικές λεπτομέρειες και θα επικεντρωνόμασταν στην ουσία. Ποια είναι η ουσία; Αφού εκδόθηκαν εγκαίρως για την προετοιμασία των μαθητών οι εγκύκλιοι της υφυπουργού κ. Ζαχαράκη υπό την διαλυτική αίρεση της δημοσίευσης του νόμου στο ΦΕΚ όλοι οι εμπλεκόμενοι είχαμε την υποχρέωση, εάν είχαμε κατά νου και μόνο το συμφέρον και το καλό των παιδιών, να τα προετοιμάσουμε εγκαίρως και άρτια, αφήνοντας κατά μέρος τις επιφυλάξεις μας μόνο στο γραφειοκρατικό πεδίο υποβάλλοντας σχετικές παρατηρήσεις νομικής φύσεως. Γιατί τόσο κακό για το τίποτα; Ο νόμος ψηφίζεται σήμερα και εντός ολίγων ημερών με την δημοσίευσή του στο ΦΕΚ θα ισχυροποιήσει αναδρομικά τις παραπάνω εγκυκλίους. Αλλά είπαμε ο καυγάς γίνεται για το πάπλωμα.


SZ: Η Κύπρος ανακαλεί τη “χρυσή βίζα”; | Anatropi News\nSZ: Η Κύπρος ανακαλεί τη “χρυσή βίζα”;\nΤα τυπικά εμπόδια είναι περιορισμένα, αλλά τα οικονομικά μεγαλύτερα. Μπορεί κάποιος να αποκτήσει το κυπριακό διαβατήριο, εάν έχει επενδύσει σε ένα ακίνητο ή μια επιχείρηση δυο εκατομμύρια ευρώ και δωρίζει 75.000 ευρώ στην έρευνα ή για κοινωνικές κατοικίες. Ένα διαβατήριο της ΕΕ με όλες τις ελευθερίες της ΕΕ κοστίζει 2,15 εκατομμύρια ευρώ. Διάφοροι φορολογικοί παράδεισοι έχουν παρόμοιους κανόνες και παρόμοια προγράμματα και αποκαλούνται ‘χρυσές βίζες’».\nDW: Δυτικά Βαλκάνια, προς μια “μίνι Ε.Ε”\nΔιάσημος γερμανός ράπερ γράφει τραγούδια για την Αθήνα


Ολυμπιάδα Νεάπολης (ποδόσφαιρο) - Βικιπαίδεια\nΟλυμπιάδα Νεάπολης (ποδόσφαιρο)\nΆγιοι Ομολογητές, Κύπρος\nΗ Ολυμπιάδα Νέαπολης (επίσημο όνομα: Ένωσις Νέων Νεαπόλεως Κωνσταντίας «Η Ολυμπιάς» ήταν κυπριακή ποδοσφαιρική ομάδα από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Αποτελεί μέρος του αθλητικού σωματείου Ολυμπιάδα Νεάπολης. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα το σωματείο της Ολυμπιάδας να εδρεύει στους Αγίους Ομολογητές, συνοικία του Δήμου Λευκωσίας.\nΗ ποδοσφαιρική ομάδα της Ολυμπιάδας Νεάπολης ήταν ένα από τα ιδρυτικά μέλη της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) το 1960.. Ακολούθως εντάχθηκε στις διοργανώσεις της ΑΠΟΕΣΠ. Το 1976 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Παρέμεινε στην κατηγορία αυτή για εφτά συνεχόμενες περιόδους. Την περίοδο 1982-83 τερμάτισε στην τελευταία θέση και υποβιβάστηκε. Τα επόμενα δύο χρόνια συμμετείχε στις διοργανώσεις της ΑΠΟΕΣΠ.\nΤο καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Ολυμπιάδα ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία ήταν χωρισμένη σε τρεις ομίλους. Η Ολυμπιάδα εντάχθηκε στον όμιλο Λευκωσίας-Κερύνειας. Την περίοδο 1989-90 κατέκτησε την πρώτη θέση του ομίλου της, ωστόσο δεν προβιβάστηκε στη Γ΄ κατηγορία. Συμμετείχε στη Δ΄ κατηγορία έως την περίοδο 1992-93. Η περίοδος αυτή ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά πρωταθλήματα. Η Ολυμπιάδα τερμάτισε στη 13η θέση και υποβιβάστηκε.\nΤο ποδοσφαιρικό τμήμα της Ολυμπιάδας δεν είναι πλέον ενεργό.\nΗ πορεία της Ολυμπιάδας στις διοργανώσεις της ΚΟΠ.\nΓ΄ 11 12 22 3 5 14 28 59 11 Κύπελλο Κύπρου Α΄ γύρος\nΓ΄ 7 11 20 6 7 7 30 41 19 Κύπελλο Κύπρου Προκριματικός\nΓ΄ 7 18 6 24 49 12 Κύπελλο Κύπρου Α΄ γύρος\nΓ΄ 10 12 22 21 45 13 Κύπελλο Κύπρου Προκριματικός\nΓ΄ 10 13 24 17 Κύπελλο Κύπρου Προκριματικός\nΓ΄ 10 14 26 25 44 20 Κύπελλο Κύπρου Προκριματικός\nΓ΄ 14 14 26 12 77 4 Κύπελλο Κύπρου Προκριματικός\nΣυμμετοχή στις διοργανώσεις της ΑΠΟΕΣΠ\nΔ΄1 14 15 28 32 73 19 Κύπελλο Κύπρου Δεν είχε δικαίωμα συμμετοχής\nΔ΄1 10 16 30 12 6 12 42 56 30 Κύπελλο Κύπρου Δεν είχε δικαίωμα συμμετοχής\nΔ΄2 2 14 26 48 25 35 Κύπελλο Κύπρου Α΄ προκριματικός\nΔ΄3 3 11 20 37 17 27 Κύπελλο Κύπρου Α΄ προκριματικός\nΔ΄1 1 14 26 42 21 34 Κύπελλο Κύπρου Β΄ προκριματικός\nΔ΄1 7 14 26 36 35 25 Κύπελλο Κύπρου Δεν είχε δικαίωμα συμμετοχής\nΔ΄1 10 14 26 32 44 30 Κύπελλο Κύπρου Α΄ προκριματικός\nΔ΄1 13 13 26 20 104 8 Κύπελλο Κύπρου Δεν είχε δικαίωμα συμμετοχής\n1Η Δ΄ κατηγορία ήταν χωρισμένη σε τρεις ομίλους. Η Ολυμπιάδα συμμετείχε στον όμιλο Λευκωσίας-Κερύνειας.\n1Η Δ΄ κατηγορία ήταν χωρισμένη σε τρεις ομίλους. Η Ολυμπιάδα συμμετείχε στον όμιλο Λεμεσού-Πάφου.\n3Η Δ΄ κατηγορία ήταν χωρισμένη σε τέσσερις ομίλους. Η Ολυμπιάδα συμμετείχε στον Α΄ όμιλο.\nΠρωταθλήτρια (1): 1990 (όμιλος Λευκωσίας-Κερύνειας)\n↑ «Ιστορία της ΕΠΟΠΛ». ΕΠΟΠΛ. Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 1 Αυγούστου 2015.\n↑ ΚΟΠ (Φεβρουάριος 2016). Το περιοδικό της ΚΟΠ. Λευκωσία: ΚΟΠ, σελ. 69. Αρχειοθετήθηκε από το πρωτότυπο στις 2016-02-27. https://www.webcitation.org/6fbwu9Pgh?url=http://www.cfa.com.cy/images/DownloadsGr/KOP-T19%20FOR%20WEBSITE.pdf. Ανακτήθηκε στις 2016-08-05.\n↑ 5,0 5,1 «Βαθμολογία Γ΄ κατηγορίας». Ο Φιλελεύθερος: σελ. 6. 4 Μαΐου 1983.\n↑ 8,0 8,1 «Πρωτάθλημα Δ΄ κατηγορίας». Ο Φιλελεύθερος: σελ. 8. 12 Μαΐου 1986.\n↑ 10,0 10,1 «Δ΄ κατηγορία». Ο Φιλελεύθερος: σελ. 13. 31 Mαΐου 1993.\n↑ «Τελική βαθμολογία της Γ΄ κατηγορίας». Χαραυγή: σελ. 2. 14 Απριλίου 1977.\n↑ «Τελική βαθμολογία της Γ΄ κατηγορίας». Φίλαθλος: σελ. 2. 20 Μαρτίου 1978.\n↑ «Ο ΟΡΦΕΑΣ άξιος πρωταθλητής». Χαραυγή: σελ. 6. 13 Φεβρουαρίου 1979.\nΑνακτήθηκε από "https://el.wikipedia.org/w/index.php?title=Ολυμπιάδα_Νεάπολης_(ποδόσφαιρο)&oldid=8575244"\nΤελευταία τροποποίηση 18:08, 14 Δεκεμβρίου 2020.


1ο ορεινό διήμερο «Seli mountain running 23χλμ. & Vertical race-Αποτελέσματα-Ευχαριστήρια\nPosted Αυγ 21, 2018\nΜε απόλυτη επιτυχία πραγματοποιήθηκε στις 18 και 19 Αυγούστου, το ορεινό διήμερο event «Seli mountain running 23χλμ. & Vertical race 1χλμ.» στο Χιονοδρομικό Κέντρο Σελίου, που συνδιοργάνωσαν το τμήμα Αθλητισμού του Κ.Α.Π.Α. Δήμου Βέροιας, η Επιτροπή διοίκησης του Εθνικού Χιονοδρομικού Κέντρου Σελίου και ο Σύλλογος Δρομέων Βέροιας.\nΤο μεγάλο αθλητικό γεγονός που πραγματοποιήθηκε για πρώτη φορά και με μεγάλη συμμετοχή, άνω των 500 δρομέων από όλη την Ελλάδα, ανταποκρίθηκε πλήρως στις υψηλές προδιαγραφές που είχαν τεθεί απ’ την επιτροπή συνδιοργάνωσης, καθώς και στις υψηλές απαιτήσεις των συμμετεχόντων, ενώ προσέφερε εντυπωσιακό θέαμα στους πολλούς επισκέπτες που κατέφτασαν απ’ όλη την Ελλάδα για να απολαύσουν παράλληλα, το πανέμορφο φυσικό περιβάλλον της περιοχής σ’ ένα αξέχαστο, ολοκληρωμένο διήμερο αθλητισμού και ψυχαγωγίας.\nΟ άρτιος προγραμματισμός του αγωνιστικού τμήματος του διημέρου με την παροχή της κατάλληλης, προβλεπόμενης υποδομής, επισφράγισαν την επιτυχία θέτοντας τις βάσεις για τις επόμενες αντίστοιχες διοργανώσεις, στο μέλλον.\nΤο αγωνιστικό σκέλος της διοργάνωσης ξεκίνησε το απόγευμα του Σαββάτου από τη βάση των εγκαταστάσεων του Χιονοδρομικού κέντρου Σελίου με δύο αγωνίσματα: τον αγώνα 5,5χλμ. ορεινής διαδρομής και το Vertical 1250μ. με κάθετη ανάβαση της κεντρικής πίστας του Χιονοδρομικού, προσφέροντας εντυπωσιακό θέαμα τους επισκέπτες από όλη την Ελλάδα.\nΤην Κυριακή 19 Αυγούστου πραγματοποιήθηκαν τα υπόλοιπα τρία αγωνίσματα που περιελάμβαναν ειδικότερα: τον κεντρικό αγώνα των 23χλμ. μέσα στα μονοπάτια του Βερμίου με μεγάλες ανηφορικές και κατηφορικές κλίσεις υψηλού βαθμού δυσκολίας για έμπειρους ορεινούς δρομείς, καθώς και τους παιδικούς αγώνες ανώμαλου δρόμου 1,3χλμ. για παιδιά Δημοτικού και 2,2χλμ. για παιδιά Γυμνασίου, εντός της περιοχής των εγκαταστάσεων του Χιονοδρομικού.\nΤη διοργάνωση υποστήριξαν και με την παρουσία τους απονέμοντας έπαθλα στους νικητές και νικήτριες των αγωνισμάτων, ο Δήμαρχος Βέροιας κ. Κωνσταντίνος Βοργιαζίδης, ο Πρόεδρος του Κ.Α.Π.Α. Δήμου Βέροιας κ. Στέργιος Διαμάντης, η Διευθύντρια του Κ.Α.Π.Α. Δήμου Βέροιας κ. Αθανασία Γιαμουστάρη κλπ.\nΤο κυρίως αγωνιστικό μοτίβο του διήμερου προγράμματος διανθίστηκε με τουριστικές πινελιές, στιγμές χαλάρωσης και ψυχαγωγίας. Συγκεκριμένα, στα πλαίσια της φιλοξενίας, προσφέρθηκε υποδομή κατασκήνωσης σε αθλητές κι επισκέπτες δίπλα από την εκκίνηση, δωρεάν ανάβαση με τελεφερίκ για παρακολούθηση με πανοραμική θέα των αγώνων από ψηλά, ενώ οργανώθηκαν διάφορα events όπως πάρτυς και μπουφέδες με εκλεκτά εδέσματα.\nΕΥΧΑΡΙΣΤΗΡΙΟ ΠΡΟΣ ΤΟΥΣ ΧΟΡΗΓΟΥΣ\nΗ Επιτροπή διοίκησης του Εθνικού χιονοδρομικού κέντρου Σελίου ευχαριστεί θερμά τις/τους παρακάτω αναγραφόμενες/ους επιχειρήσεις και επιχειρηματίες που στήριξαν με τις χορηγίες τους την διοργάνωση του 1ου SELI MOUNTAIN RUNNING & VERTICAL.\n. Την Μέγα Χορηγό " ΚΑΦΕΣ ΓΙΑΓΚΟΓΛΟΥ"\n· Την Κεντρική Αγορα Θεσσαλονίκης\n. Τον Αγροτικό Συνεταιρισμό Μέσης\n. Την MΟΝΤΕ ΝΟULIKAS\n· Την LASPORTIVAεταιρεία Αθλητικών ειδών\n. Την SNOWLAND Κατάστημα Αθλητικών ειδών\n· Το Οδοντοτεχνείο ΧΑΤΗΧΡΗΣΤΟΣ\n. το Μεζεδοπωλείο – Ταβέρνα BYRAKI\n· Την AUTOMOTORE (Κόντογλου Νεστωρ)\n. Την BMWServis - Νταλιμπίρας Γιωργος\n. την ΘΕΡΜΟΤΕΧΝΙΚΗ Μάρτος Δ\n· Tην εταιρεία NEOMED\n. Το ψητοπωλείο ΓΙΑΝΝΗΣ\n. Το Ξενοδοχείο OLGANOS VL (Λυκοστρατης)\n. Την ΓΙΤΟΠΟΥΛΟΣ Χρωματα Σιδηρικά\n. Tocafe ΑΡΩΜΑ\n. Την Κάβα ποτών των Αφων ΜΠΑΖΑΚΑ\n. Τους Φούρνους ΚΟΓΙΑ\n. Το ζαχαροπλαστείο SARAI\n. Το ζαχαροπλαστείο ΤΡΙΓΩΝΟ Αργ. Σακαλής\n. Το ζαχαροπλαστείο VITRO Καρατζόγλου\n· Tην εταιρεία X-STREME STORES για την παροχή ηλεκτρολυτών (ισοτονικων πoτών) & saltstick\n. Τα Παραδοσιακά Προιντα ΚΑΝΔΥΛΑΣ\n. Το κατάστημα τυροκομικών προϊόντων "Διά Τυρός και Βουτύρου"\n. Το Σουπερ Μαρκετ ΓΑΛΑΞΙΑΣ για την παροχή κεφαλογραβιέρας\n. Το κατάστημα Πυρινός για την παροχή Σταφίδας\n. Τα Παγωτά ΑΛΕΞΑΝΔΡΊΔΗ\n. Την Ταβέρνα και Ξενώνα Καραφώλας\n. Το café BarALT 1408\n. Το Μινι Μάρκετ Καραφούσιας\nΗ Επιτροπή Διοίκησης του Ε.Χ.Κ. Σελίου\nΑποτελέσματα του Συλλόγου δρομέων Βέροιας απο την διοργάνωση Seli mountain running\nΠραγματοποιήθηκε το Σάββατο 18 & την Κυριακή 19 Αυγούστου το ορεινό αγωνιστικό διήμερο Seli mountain running.\nΜε βοηθό τις τέλειες καιρικές συνθήκες η διοργάνωση ολοκληρώθηκε με απόλυτη επιτυχία , αφήνοντας πίσω της τις καλύτερες εντυπώσεις σε δρομείς και επισκέπτες.\nΜε 500 συνολικά δρομείς σε όλα τα αγωνίσματα, οι διοργανωτές έβαλαν την σφραγίδα τους για την συνέχιση αυτού του διήμερου event και για την επόμενη χρονιά.\nΟ Σύλλογος δρομέων Βέροιας εκτός από συνδιοργανωτής ήταν παρόν και αγωνιστικά συμμετάσχοντaς μ ένα σύνολο 25 δρομέων, καταφέρνοντας να κερδίσει και το πρώτο ομαδικό στον αγώνα των 23χλμ ανάμεσα σε πολύ δυνατές ομάδες. Επίσης 10 δρομείς του Σ.Δ.ΒΕΡΟΙΑΣ συμμετείχαν στον αγώνα Vertical του Σαββατου και 5 στα 5,5χλμ.\nΑναλυτικά τα αποτελέσματα του Συλλόγου δρομέων Βέροιας στα 23χλμ\nΣ.Δ. ΒΕΡΟΙΑΣ- Sportstraining-Karagiannis\nΣ.Δ.ΒΕΡΟΙΑΣ - Sportstraining-Karagiannis\nΑναλυτικά τα αποτελέσματα του Συλλόγου δρομέων Βέροιας στο Vertical\nΣ.Δ ΒΕΡΟΙΑΣ - Sportstraining-\nΣ.Δ ΒΕΡΟΙΑΣ - Sportstraining-Karagiannis


Ο ταχύτερος τρόπος για να χάσετε την κατάρτιση δύναμης βάρους\nΣχέδιο διατροφής για την απώλεια βάρους γρήγορα στο ινδικό - Garcinia cambogia κριτικές πελατών 2014\nΤο σχέδιο διατροφής Anavar σας βάζει στο μονοπάτι της διογκωτικοί μέχρι τον τρόπο που ήταν γραφτό να γίνει χωρίς να σκεπάσει. Η κλενβουτερόλη δίαιτα σχέδιο κριτικές. Με αυτό το πρόγραμμα, θα χάσετε περισσότερα 15 λίβρες του ανεπιθύμητου.\n15 Ημέρα Διατροφής Σχέδιο Επιθεώρηση – Μήπως Απώλεια βάρους σχέδιο εργασίας? 15- Day Diet σχέδιο είναι η εξαιρετικά συνιστάται πρόγραμμα που σας δείχνει τα κλειδιά για την απώλεια βάρους γρήγορα, αλλά και η μακροχρόνια βάρος. Για όσους από εσάς συσχετίζετε το σχέδιο διατροφής με την καταμέτρηση θερμίδων, έχουμε μόνο μία συμβουλή: η κατώτατη γραμμή είναι ότι το σχέδιο έχει αρνητική ισορροπία θερμίδων. Στο βίντεο αυτό θα μάθετε ποιοι είναι οι 10 συνδυασμοί τροφών που με την ένωση τους βοηθούν στον. Σχέδιο διατροφής για την απώλεια βάρους γρήγορα στο ινδικό. Και ενώ το if έχει αποδειχθεί ότι βοηθά στην απώλεια βάρους, δεν υπάρχει τίποτα σχετικά με αυτό το σχέδιο που ταιριάζει στο λογαριασμό.\nΑκολουθήστε αυτό το σχέδιο διατροφής κλενβουτερόλη 2- βήμα για να αποθέσετε το βάρος γρήγορα. Λειτουργεί με την αύξηση της κυκλικής amp βαθμούς σας οπότε αν υπάρχει έλλειψη χαλκού στην ημέρα με την ημέρα το σχέδιο διατροφής σας υπάρχει μεγαλύτερη πιθανότητα για σας να έρθει να είναι παχύσαρκοι. Με προσθήκη.\nΑπό την παραμονή στο σπίτι γυμναστήριο θεατών στο dieters διασημότητες, πολλοί αναγνωρίζουν τι κλενβουτερόλη μπορεί να κάνει. Το σχέδιο στρατιωτικής διατροφής είναι απλώς ένα μενού για τρία γεύματα την ημέρα. Σε όλο το πρόγραμμα καθώς και ατέλειες, όπως κυτταρίτιδα, θα είστε σε θέση να χάσουν βάρος και να απαλλαγούμε από ρύπων ως αποτέλεσμα του.\nΠαρακάμπτοντας το δείπνο για να χάσει το λίπος της κοιλιάς\nΒάρους Θεάς διατροφής\nΕίτε ο στόχος σας είναι η απώλεια κιλών, είτε η συντήρηση του βάρους στο σωστό επίπεδο, η καλή διατροφή συνδυασμένη με σωματική άσκηση, μπορούν να σας δώσουν την καλή εξωτερική εμφάνιση που επιθυμείτε, την αντοχή και.\nΧάπια απώλειας βάρους ελίτ\nΓρήγορο κέντρο απώλειας βάρους 77070